Lidt træt, men ret glad\ndagens humør, der er altid noget at fejre, Kit, snaksnak, snygge\nI går havde jeg fornøjelsen af, at spise aftensmad i solskin, på en af Aalborgs fine tagterasser. Det var virkelig hyggeligt, selvom jeg holdt mig flere meter fra det høje hegn, der er ved kanten. Er helt vildt bange for højder.\nJeg havde fornøjelsen af, at stå usandsynligt tidligt op i dag, fordi min ventilationskanal skulle støvsuges(?).. Det var ikke lige umiddelbart søvnmanglen værd, men jeg ved selvfølgelig heller ikke så meget om støvsugning, sådan generelt.\nSenere skal jeg besøge Langesen, og som altid glæder jeg mig helt ustyrligt.\nHåber I får den dejligste fredag!


Kommune: Vi har aldrig hørt om sexovergreb i frikirke - MX.dk\nAf Morten Eggert og Jeppe Findalen - 01/06-16 17:53; Opdateret: 03/11-16 10:21\nSilkeborg Kommune har kun kunnet læse i medierne om, at der angiveligt skulle være foregået seksuelle overgreb mod mindreårige på en frikirke i kommunen, forklarer børne- og familiechef.\nDet er helt nyt for Silkeborg Kommune, at der angiveligt skulle være foregået seksuelle overgreb mod otte børn og unge ned til 13 år i en frikirke i kommunen.\nDet forklarer børne- og familiechef Ken Engedal fra Silkeborg Kommune.\n- Vi har aldrig modtaget en eneste underretning eller på anden måde fået at vide, at der skulle foregå overgreb i frikirken. Vi har kun vores informationer fra medierne, siger han.\nDen pågældende frikirke og den nu politianmeldte præst var i myndighedernes søgelys, efter at flere kilder i 2012 stod frem og fortalte, at de angiveligt blev udsat for social og fysisk afstraffelse i kirken. Dengang modtog Silkeborg Kommune heller ingen underretninger, men valgte af egen drift at undersøge sagen nærmere, forklarer Ken Engedal.\n- Vi rettede henvendelse til en pige, der stod frem med navn, og på den baggrund fik vi kontakt til andre børn og unge med tilknytning til frikirken. Dem gennemførte vi såkaldte børneinterviews med. Vi fik også at vide fra flere skoler, at de havde elever, der gik i friskolen, og de familier tog vi også kontakt til, forklarer Ken Engedal, som anslår, at de i alt var i kontakt med ni familier med tilknytning til frikirken.\nMen ingen af de voksne, unge og børn, kommunen talte med, fortalte altså om de seksuelle overgreb, som angiveligt har fundet sted, og som nu er blevet politianmeldt, oplyser han:\n- Ingen af de familier, vi talte med, fortalte os noget, der gjorde, at vi skulle sætte nogen foranstaltninger i værk.\nNår du ser tilbage på sagen i dag, og med den viden, at der nu ligger en politianmeldelse på otte overgreb, burde I så havde gjort mere for at opdage det?\n- Det kan man jo altid disktutere. Det taler vi jo også meget om i disse dage. Men der var som sagt ikke noget, I det vi fik at vide i 2012, som gjorde, at vi kunne have en mistanke om, at der var sket noget ulovligt mod nogen under 18 år, som vi skulle agere på. Jeg kan ikke se, hvad vi skulle have gjort. Vi kunne også have interviewet alle i kirken. Men så er der også det hensyn, at det kan blive betragtet som en hetz mod en konkret frikirke, hvis vi begynder at udspørge alle uden at have nogen konkrete underetninger, siger Ken Engedal.


KONE Digital Services | Klar til næste skridt? – KONE - KONE Danmark\nKONE Digital Services | Klar til næste skridt? – KONE\nTænk smart, og få mest muligt ud af dine elevatorer\nUdforsk KONE Digital Services, og udnyt din bygnings fulde potentiale. Opgrader eksisterende systemer med løsninger designet til en mere intelligent service, der øger bygningens værdi i hele dens levetid og giver en helt ny brugeroplevelse. Kunstig intelligens og avancerede analyser hjælper dig med at optimere din bygning.\nGenovervej din bygnings potentiale\nHvad forstår du ved værdi? For os handler det om at opgradere din bygning med de tjenester og løsninger, den skal bruge for at fungere bedre i hverdagen. Intelligent teknologi ændrer den måde, vi lever på, og gør persontransport mere hygiejnisk, mere effektiv og mere inspirerende end nogensinde før.\nReducer den daglige arbejdsmængde med tjenester til mere effektiv bygningsstyring og forbedret elevatoroppetid.\nSkab en nem og unik brugeroplevelse\nEngager og inspirer med mere effektiv transport og værdiskabende muligheder for underholdning under kørslen.\nTræf bedre beslutninger med databaseret viden\nUndersøg mulighederne for datastyrede opgraderinger for bedre langsigtet investeringspleje og bedre brugeroplevelser i hverdagen.\nVil du vide mere? – Kontakt os her\nOpgrader til en mere effektiv hverdag\nVores datastyrede digitale tjenester reducerer arbejdsmængden, optimerer personstrømmen og øger elevatorens oppetid og driftssikkerhed. Få mest muligt ud af dit anlæg med avanceret analyse.\nMaksimer elevatorens oppetid med proaktiv vedligeholdelse for større omkostningseffektivitet.\nReducer tidsforbruget på stedet ved at dele vigtige bygningsoplysninger med brugere eksternt.\nFor et sikrere og mere personligt rum\nLad din nye normal komme brugerne til gode. Skab en beroligende stemning med tilpasset elevatormusik, gør det muligt at tilkalde elevatoren berøringsfrit, og informer passagerne under kørslen.\nDel vigtige oplysninger om bygningen hurtigt og nemt, og skab en bedre elevatoroplevelse.\nSkab en bedre passageroplevelse ved at fremkalde følelser, forbinde mennesker og få tiden til at flyve.\nGør det nemt for brugerne at tilkalde en elevator fra deres smartphones ved hjælp af cloud-teknologi, så de ikke behøver at røre ved elevatorknapperne.\nImplementer løsninger til elevatorkald i de applikationer, du vælger, og gør det muligt for robotter at tilkalde elevatorer selv.\nOptimer og opgrader din bygning med hjælp fra vores innovationspartnere.\nDatastyrede opgraderinger giver en stressfri fremtid\nTræf mere informerede beslutninger med datastyrede digitale tjenester, der gør det nemmere at planlægge den langsigtede investeringspleje.\nIntelligent og proaktiv vedligeholdelse af elevatorer, rulletrapper og automatiske bygningsdøre.\nAPI'er i driften\nIntegrer KONE Equipment Status and Service Info-API'er i dit bygningsstyringssystem, og få bedre overblik over vedligeholdelsen.\nKontakt os allerede i dag, og få mere at vide om vores tjenester. Du vil blive kontaktet snarest muligt af en af vores engagerede KONE-eksperter.


Skamstøtten til G20 i Rom | Galschiøt\nPillar of Shame by Jens Galschiøt\nSkamstøtten er til G20 topmøde i Rom\n27. oktober 2021: Seneste nyt fra Galschiøt om Skamsøjlen skulptur\nGoogle oversat til dansk fra kinesisk:\nSkulpturen deltog i en aktivistisk aktion foran den kinesiske ambassade i Rom.\nEn gruppe aktivister har den 27. oktober kørt den 3 meter høje kobbermodel af "Skamstøtten" gennem Rom i Italien.\nFor at protestere mod, at Kina og Hong Kongs universiteter vil ødelægge og fjerne mindesmærket for massakren på Den Himmelske Freds Plads den 4. juni 1989, fra dets campus - det er det eneste mindesmærke på kinesisk jord om massakren.\nDe har landet den store kobberskulptur af kunstneren Jens Galschiøt. Kunstmedarbejdere fra Galschiøts værksted har kørt en lastbil 2000 km fra Danmark, gennem halvdelen af Europa, så den kan deltage i G20-mødet i Rom.\nDe vil bruge skulpturen til at sætte fokus på situationen i både Hong Kong og Kina.\nTopmødet er endnu ikke startet, og protesterne har allerede lydt! Luo Guancong, en demokratiaktivist i Hongkong i eksil i Storbritannien, holdt en tale foran den kinesiske ambassade i Italien.\nHer er et twitter-indlæg fra © Luke de Pulford: med en kort film af handlingen\n丹麦雕塑家高志活(Jens Galschiøt)的“国殇之柱” 在罗马，2021年10月27日。 © Luke de Pulford\nGoogle oversat til Dansk:\n"Den nationale sorgs søjle" af den danske billedhugger Jens Galschiøt i Rom, 27. oktober 2021. © Luke de Pulford.\nRom, hvor G20-topmødet blev afholdt fra 30. til 31. oktober, blev et samlingscenter for demonstranter fra hele verden, der protesterede mod den kinesiske regering. China Policy Transnational Parliamentary Union planlægger at organisere store demonstrationer og protester i Italien under Rom-topmødet.\nTopmødet er endnu ikke startet, og protesterne har allerede lydt! Luo Guancong, en Hongkong pro-demokrati aktivist i eksil i Storbritannien, holdt en tale foran den kinesiske ambassade i Italien.\nUdstillinger / happenings\n2021 - Skamsøtten i Hongkong\n2020 - Skamsøtten på christiansborg\nBilleder af skamstøtten\nKonsept på Kurdisk og Engelsk\nPressedækning af skamstøtten\nSkamstøtten på Wikipedia\nFind mere om Skamstøtten her


Orchid Coffee Shop, Monteverde - Restaurantanmeldelser - TripAdvisor\nRestauranter i nærheden af Orchid Coffee Shop\nAktiviteter i nærheden af Orchid Coffee Shop\nNr. 1 af 6 Dessert i MonteverdeNr. 1 af 91 Spisesteder i Monteverde\nCafé, International, Sund, Fra Costa Rica, Vegetarvenlig, Veganske retter, Glutenfri retter\nSpise og kaffe\nVi besøgte dette sted to gange, mens vi var i Monteverde. En gang aftensmad, en gang hyggebesøg med cacao og kaffe. Lækker lækker mad f.eks crepes med friske grønsager. Kan varmt anbefales.\nAnne Witte K\nUdtalt lækkert :)\nVi fik crepes med friske grøntsager og det var udtalt lækkert. Store portioner hvor der var kræset for både øjnene og ganen. Til dessert stod den på en dessert crepes med nutella, jordbær og is. Igen en lækker oplevelse. Venligt og imødekommende personale. Kan kun...Mere\nTak, Anne Witte K\nHyggelig cafe med kvalitetsvarer\nVi spiste frokost, som var virkelig lækker. De bedste, friske kvalitetsråvarer. Lækre salater, lækre pitabrød, lækre drinks. Deres limonade med mynte var virkelig god!\nBedste i Monteverde\nKærlighed Orchid Caf. Bedste kaffe i Monteverde. FANTASTISKE æg benedict (som det bedste jeg nogensinde har haft!) Og fransk toast!\nAbsolut et af de bedste steder at prøve en cafe, god smag og også stor panini, god beliggenhed og fremragende personale.\nHavde en anstændig frokost på dette sted. Personalet var venligt og talte engelsk meget godt. Vil anbefale at besøge, hvis du er tæt ved.\nDu er nødt til at prøve agua dulche!\nFantastisk mad og dejlig indretning / præsentation. Vi elskede sodavand, men denne cafe er lidt mere raffineret og leverer stadig på smag. Vi havde stew og empanadas og begge var virkelig velsmagende. Guacamole (som fulgte med empanadas) var det bedste, vi har haft. Kaffen er...god, men agua dulche med mælk er noget du skal prøve! God service, god mad.Mere\nElskede morgenmaden, stort udvalg. Kom tilbage næste dag til frokost som morgenmaden var så god. Frokosten var lige så lækker.\nVores frokost var frisk og fantastisk! ! Servicen var vidunderlig og maden lækker. Traditionel CR retter også meget godt! ! Kaffen blev serveret traditionelt hvor de hælder varmt vand ud over anlægget! Muy bien! De har et stort udvalg af varmt løse blade teer, de...var meget god. Desserterne var fantastisk!Mere\nLækre vafler, smukt og fantastisk beliggenhed lige ved siden af vores hostel. De havde virkelig fantastisk kaffe og gratis wifi. Vi var hjemme 💚\nHoteller i nærhedenSe 21 hoteller i Monteverde\nFå hurtige svar fra personale og tidligere besøgende på Orchid Coffee Shop.\nValideret parkering, Takeaway, Udendørsservering, Siddepladser, Tjenerstab, Parkering til rådighed, Gratis parkeringsplads, Barnestole til rådighed, Handikapvenlig, Serverer alkohol, Vin og øl, Accepterer American Express, Accepterer MasterCard, Accepterer Visa, Gratis wi-fi, Accepterer Discover\nAdresse: 222, Costa Rica\nTelefonnummer: +506 2645 6850


Et forsøg på at gøre det bedre!\nErfaringer fra det virkelige liv ved Peter Jakobsen\nlede I, en, uden plur. (fællesnord.: oldnord.\nleida.. afl. af led IV) afsky , væmmelse: føle ledelse ved noget.\nlede II, -ede (spec. i betydn. 'stå i spidsen for) ell. -te, -else og ning (fællesgerm.: oldnord. leida. eng. lead. tysk leiten,. afl. af verb. lide egl.. betydning at få til at gå '; besl.m. led I) styre, føre: Led os ikke i fristelse (Matt. 6.13); forretningen er dygtigt ledet,. Metaller leder (~: overfører elektricitet eller varme) bedre end træ,. akkuratesse er hans ledende princip, ledende artikel (efter eng. leading article. tysk leitartikel) d.s.s leder 3.\nlede III, -te (fællesgerm.: oldnord. leita. oldeng. wlatian stirre, gotisk wlaiton se sig om) søge (efter): jeg ledte forgæves efter dig; det kan du Lede længe efter, det finder du aldrig; L efter ordene, når man taler: L noget frem finde det frem ved at søge; han ledte bogen igennem for at finde citatet\nNotatet er formentlig skrevet i 1988 og er brugt som baggrundsmateriale for en række foredrag om ledelse jeg holdt dengang . Fra mit foredragsmanuskript har jeg fundet en række noter som jeg skriver i tekstbokse som denne her.\nMit ærinde er at tale for :\nat ledelse er noget der skal tages alvorligt både for de der leder og de der ledes.\nat der ikke i almindelighed er noget modsætningsforhold mellem de der leder og de der ledes ,men i højere grad fælles interesser.\nat ledelse er noget positivt og værdifuld og ikke noget odiøst\nat jo mere uoverskuelig fremtiden er ,jo mere alting ændrer sig , jo større er behovet for ledelse.\nat afmystificere ledelsesbegrebet. Lederen er ikke den eneste uundværlige person i en virksomhed. Mange medarbejdere kan være vigtigere for virksomhedens fremtid end ledere.\nI. At lede\nII. Lederen - Hvem er det?\nIII. Forskellige former for ledelse.\nIV. Motiverende ledelse - hvad er så det?\nV. Lederen og ledelsen.\nVI. Og hvad får lederen så ud af alt det der?\nEfterskrift - Ideal & virkelighed.\nI. AT LEDE.\nDer er hos mange mennesker en betydelig modvilje ved at blive "ledt" i betydningen:\nført i snor\nkostet rundt med\nog hvad man ellers kan sige af ubehageligt om ledelse.\nOm at blive taget ved næsen.\nDette ubehag bliver især tydeligt, hvis man ikke selv er klar over "hvor" man blive ledt hen, og "hvorfor", og hvis man i øvrigt føler, at man ingen indflydelse har på sin situation.\nI et samfund af højtuddannede mennesker, der har fået dækket deres mest elementære behov for mad, drikke og husly, vil der derfor være en tendens til at nedvurdere behovet for ledelse, til fordel for "den enkeltes frihed".\nDenne situation medfører imidlertid typisk tendenser til et uønsket KAOS, hvor ingen alligevel får lov til at gøre som han eller hun vil, idet "de andres" frie udfoldelse begrænser ens egne muligheder.\nUdøvelse af ledelse for en gruppe mennesker skal derfor ikke ses som en begrænsende faktor for den enkeltes frihed, men som en måde til at skabe orden i kaos på, og til at opnå de fordele for alle der ligger i at handle i fællesskab.\nBehovet for ledelse og måden den skal og kan udøves på er ikke den samme i alle situationer, den afhænger af situationen den pågældende gruppe er i.\nEn kampenhed i en krigssituation skal ledes på en anden måde end et hold forskere i fredstid. Men målet er det samme\n- at få en gruppe mennesker til i fællesskab at fungere på en hensigtsmæssig måde til alles fordel.\nDer er utallige definitioner på hvad ledelse er. Enhver er fri til at vælge sin egen.\nLedelse er først og fremmest noget med mennesker.\nLederen skal kunne stimulere og motivere mennesker\nMan "leder" ikke en bil! Den kører eller styrer man.\nDet er ikke enhver styrende eller dirigerende adfærd overfor mennesker, man vil kalde ledelse.\nEt regulerende budskab, f.eks. en LOV, rettet mod en meget stor personkreds - et helt lands befolkning har ikke meget at gøre med ledelse, ligesom en "slavepiskers" hensynsløse udnyttelse af en gruppe, heller ikke har det. Gruppen af mennesker der ledes skal være nogenlunde klart afgrænset, og der skal være et vist minimum af frihed for den enkelte til at tilhøre gruppen eller lade være.\nLedelse er en "AKTIV" proces fra lederens side.\nMan kan billedligt set beskrive ledelse på følgende måde:\nEn leder skal først "finde" de mennesker han eller hun skal lede.\nAt "finde" sine medarbejdere vil bl.a sige at blive accepteret, at legitimere sig ,og at overbevise om behovet for ledelse.\ndette kan bl.a gøres ved :\nåbenhed om hvad man gør\nlade være med at love en gruppe medarbejdere fordele frem for andre som du ikke kan fortælle i alles nærvær.\nbrug tid på at lære nye medarbejdere at kende\nfasthold som udgangspunkt at der er en fornuftig forklaring på alt det nye man ser og hører uanset at det måske ikke ved første øjekast ser alt for indlysende ud.\nvær opmærksom på rygter og myter der opstår i processen med at "finde" sine medarbejdere og se at få aflivet de uønskede før det går for vidt.\nFor at - lede nogen et sted hen, skal man først vide hvor de er nu.\nNår lederen har "fundet" sin gruppe, skal han skabe eller finde løsninger på "de eksisterende problemer" hvortil gruppen har brug for ledelse, d.v s. der hvor fællesskabet er stærkere end summen af de enkeltes aktiviteter.\nEfter at have fundet løsninger på "de gamle problemer" kommer en meget vigtig del af ledelsesopgaven, nemlig at søge efter "nye problemer" der kan optage gruppen.\nAt lede er også at søge\nEn gruppe mennesker kan ikke holdes sammen, hvis der ikke er et formål med det.\nMan kan også definere ledelse ved hjælp af en række "enkeltbegreber" så som at skulle "træffe beslutninger", "sætte mål", "belønne/straffe" osv. , alt sammen facetter af ledelsesbegrebet, men ikke alle specifikke for ledelse. Der er f.eks. mange andre end ledere der skal træffe beslutninger.\nUdøvelse af ledelse i vor tids samfund, i den rige del af verden, skal udøves under hensyntagen til:\n- at de der skal ledes alle er veluddannede\n- at de enkelte mennesker i en gruppe som regel er meget specialiserede i deres funktioner, hvorfor den interne afhængighed mellem menneskerne i gruppen er stor\n- at den enkeltes materielle levestandard er så høj, at de fordele fællesskabet giver den enkelte ikke altid motivation nok til uden videre at ville handle i fællesskab.\nLedelse må derfor udøves i en form der forudsætter accept og indforståelse fra de der ledes, hvilket som regel også betyder at de skal MOTIVERES til at handle som lederen foreslår.\nMotiverede mennesker arbejder effektivt og målrettet.\nDer findes både gode og dårlige ledere\nDen dårlige leder :\ner uinteresseret i sin gruppe. Tænker kun på egen fordel. Medarbejderne er til for hans skyld.\ner umodtagelig for råd. Lytter ikke til andre.\nsætter sig ikke ind i sine sager.\ner ubeslutsom og vægelsindet\ner aldrig tilstede så medarbejderne kan komme i kontakt med ham.\ner bange for sine medarbejdere\nser ned på sit personale eller dele af det f.eks "ikke- akademikere" .\ndækker sig bag sine medarbejdere når det går galt\ntiltager sig fordele han ikke vil udstrække til sine medarbejdere.\nLedelsesopgaven er situationsbestemt og tidsbestemt.\nEn god leder kan lede dårligt i en situation, og godt i en anden og omvendt.\nEn leder er også et menneske.\nMan kan forsøge at beskrive lederen ved nogle hovedegenskaber /karakteristika der bedst muligt beskriver det at være leder.\nEn leder, leder ikke hele tiden. Han eller hun gør også andet\nMen han er altid "synlig" og må derfor være klar over, at alt hvad han gør, af andre kan blive opfattet som en ledelsesaktivitet man bør være opmærksom på og forholde sig til.\nLederens handlinger bliver let normdannende (påklædning, omgangstone).\n"Synlig ledelse" som et begreb fra "ledelseslitteraturen" er derfor normalt altid en kendsgerning. Det der er vigtigt er "hvad man ser".\nLederen er synlig ,også når han ikke "leder"\nEn egenskab der ligner "synlighed" er "tilgængelighed".\nHvis lederen ikke er "tilgængelig" for ret mange, vil han give anledning til megen rygtedannelse og spekulation, samt til at de han er tilgængelig for, f.eks. et eller flere chefniveauer, talsmænd o.s.v., får en slags monopol fortolke lederens budskaber og fremtoning, med de muligheder for fejl og misfortolkninger der ligger heri.\nLederen skal være tilgængelig for alle .\nLederen skal have lyst til at lede, og skal betragte det som legitimt at lede\nJo mere man holder af sit job, jo bedre bliver man til det. Det gælder også ledere. De tendenser der har været til at nedvurdere ledelsesopgaven, f.eks. ved at lade den gå på tur mellem deltagerne i en gruppe, eller ved at tildele ledelsesopgaven til den der har mindst lyst til den, er skadelige, og udtryk for en misforståelse af ledelses- opgaven.\nLedelsesopgaven er en professionel opgave der kan varetages godt eller dårligt. Hvis den varetages dårligt, går det ud over den gruppe mennesker lederen har ansvar for at lede.\nDet går ikke nødvendigvis udover lederen.\nEn leder skal være villig til at anvende sin ledelseskompetence.\nManglende ledelse udgør et tomrum der fører til demotivering i en gruppe, samt manglende evne til at handle i fællesskab.\nEn inaktiv leder er farlig for en gruppe, fordi han blokerer en positiv udvikling for helheden.\nDet må naturligvis ikke forveksles med situationen, hvor en "formel leder" i praksis viger sin ledelsesrolle for en "reel leder" der bare ikke er betegnet som sådan (f. eks. når et kontor ledes af en fuldmægtig, selv om der formelt stadigvæk findes en kontorchef, der dog ikke blander sig i tingene).\n"Delegation" er heller ikke nogen god erstatning for inaktiv ledelse.\nDelegation er et vældigt godt princip, men det forudsætter en stærk central ledelse, at delegere ud fra.\nEn leder skal naturligvis ikke lave alting selv, men skal i videst muligt omfang delegere beslutningskompetence bredt ud i gruppen således, at den placeres der hvor den største effekt for fællesskabet ligger ved at placere denne.\nEn leder skal holde af mennesker.\nLedelse er arbejde med mennesker. Holder man ikke af dem som mennesker bliver man aldrig nogen god leder.\nEn god leder beskytter sine medmennesker, han udnytter dem ikke.\nEn god leder skal kunne skabe kontakt til sine medmennesker, ellers kan han ikke "finde dem", og lede dem derhen de skal.\nEn god leder skulle kunne fungere på en sådan måde, at han eller hun vil blive valgt af sine underordnede som leder, hvis det var demokratiske valg, der afgjorde lederudvælgelsen.\nEn leder skal kunne tale med og til mennesker, samt have evne til at lytte til, hvad andre siger.\nMao om beskedenhed. (Han har sagt det - men har han ment det ? )\nEn leder skal kunne en masse andre ting, alt efter den situation han/hun/gruppen er i.\nSelvstændighed. Når man påtager sig at finde vejen for andre, må man selv være parat til, at gå i forvejen og søge.\nStædighed. Der er meget lidt der lykkes første gang\nLederen må være den der tålmodigt og vedholdende siger "prøv igen".\nTroværdighed. Lederen skal kunne få andre til at stole på ham eller hende. Troværdigheden gælder både den gode vilje til at arbejde for gruppen, samt evnen til faktisk at kunne gøre det.\nBeskedenhed . En leder må først give de andre deres retmæssige del af æren før han tar’ der kan blive tilovers til ham selv.\nFlere krav til lederen :\nvarietet og nuanceret karriere\nhave evne til at forny sig\nhøj pædagogisk sans\nskal kunne erkende at man begår fejl\nhave proportionssans. Kunne skelne mellem stort og småt og kunne prioritere.\nskulle kunne påtage sig forskellige roller\nskal kunne finde nye "talenter"\nskal kunne give medarbejderne gode muligheder for udfoldelse.\nDen offentlige leder må lige som den private kunne løbe en risiko og tage chancer.\nLedelse skal være situationsbestemt.\nEksempler på situationsbestemt ledelse efter medarbejdergruppens størrelse.\nLille gruppe på indtil ca 30 personer\nf. eks et "kontor ".\nStor virksomhed på over 1000 medarbejdere\nlederen kender alt og alle\nlederen kender kun få\nlederen er kendt og tilgængelig\nlederen er ukendt og utilgængelig\nlederen kan formidle information direkte og kontrollere dens effekt\nlederen kan kun arbejde indirekte med information\nlederen kan lytte og lære af alle\nledere en kun i kontakt med få medarbejdere der næppe er repræsentative.\nlederen kan skabe fællesskab om mål\nfælleskabsbåndene bliver svagere\nlederen kan selv kontrollere og korrigere\nkontrol og korrektion sker indirekte via andre\nI den givne situation kan man imidlertid anvende forskellige ledelsesformer og få forskellige resultater ud af dette.\nDen ledelsesform jeg vil anbefale som værende den mest velegnede til "normalsituationen" i det danske samfund, kalder jeg\nMOTIVERENDE LEDELSE eller ledelse gennem motivation af mennesker.\nDenne ledelsesform kombinerer en lang række forskellige handlemåder til et samlet hele. Den er også udtryk for en tro på mennesket.\nDer findes andre ledelsesformer end denne; nogle der indeholder de samme elementer som i Motiverende ledelse men som vægter dem på en anden måde end jeg.\nDer findes også ledelsesformer der i deres "rene" form ligger meget langt fra motiverende ledelse.\nSom eksempel herpå kan nævnes.\na. ledelse ved anvendelse af "ordrer", forstået som ordrer der ikke forklares, og hvor der ikke søges accept hos de der ledes, i hvert fald ikke på tidspunktet for ordregivningen.\nEn sådan ledelsesform kan sikkert være relevant hos militæret i en krigssituation, men næppe mange andre steder.\nFlag den vej !\nb. Trusler om straf/løfter om belønning i den rene form.\nEn plantageejer, der betaler skolebørn en kilopris for at plukke jordbær, udøver ikke megen ledelse overfor denne gruppe mennesker.\nMan fremmer sine mål gennem at misinformere eller ved karismatisk adfærd i det ekstreme som f.eks. hos en diktator eller hos visse religiøse ledere\nd. Ledelse gennem henvisning til udefra fastsatte regler ("automatisk ledelse") Lederen er i denne situation blot en "pseudoleder". Denne reelle ledelse finder sted hos den der har fastlagt de pågældende regler.\nForsvunden genstand efter midnat.\nNår man leder en gruppe mennesker gennem motivation, søger man at få disse mennesker til at handle på en bestemt måde, ved at give dem en forståelse for og søge en accept af, hvad de gør, og hvorfor de gør det.\nMan er kun leder i kraft af den tillid man nyder hos sine medarbejdere /medmennesker.\nAt have motiv for noget, er en god drivkraft for handling.\nDer er ligeledes en positiv sammenhæng mellem trivsel og effektivitet.\nMennesket vil yde sit bedste, når det trives godt.\nNår det ved hvad det gør og hvorfor, og når det selv har haft en medindflydelse på sin situation.\nDet er i alt enkelthed det fundament motiverende ledelse bygger på.\nMotiverende ledelse er en handlemåde hos lederen der bl.a. omfatter følgende :\n1. Lederen skal gøre sig sine ledelsesmål klare.\n2. Der skal informeres grundigt om, hvad det er man ønsker den gruppe man leder, skal gøre. Hvilke mål skal nås.\n3. Det skal sikres, at gruppen faktisk har de ressourcer, herunder den uddannelse der er tilstrækkeligt til at de stillede mål kan nås.\n4. Lederen skal selv leve op til de mål, han eller hun sætter for andre.\n5. Lederen skal skabe et fællesskab i den gruppe, han eller hun er ansvarlig for at lede.\n6 Lederen skal arbejde for at give medarbejderne/medmenneskene en positiv følelse af eget værd.\n7. Lederen skal sikre at der sker noget. Handling er væsentligt, når man har sat sig noget for,\n8. Kontroller og korriger.\n9 Lyt til medarbejderne, og lær af dem.\n10. Gør det positivt, morsomt, festligt og fornøjeligt at være med\nHandlemåden skal "blandes" optimalt svarende til den konkrete situation.\nDen er samtidigt udtryk for en holdning til, hvordan man bør lede virksomhed på en menneskelig måde.\nDet er endeligt min erfaring, at det giver gode resultater.\nNæst efter at have "fundet" sine medarbejdere i betydningen af, at vide hvem der er, hvad de vil, hvad de kan o.s.v., er det vigtigt at gøre sig klart, hvad det er man egentligt vil med den gruppe mennesker man har et ledelsesansvar for.\nDer skal sættes mål.\nMål skal sættes indenfor rammerne af det mulige. Hvad der er muligt og hvad der ikke er det, er lederens ansvar at prøve af.\nHer gælder det om, ikke at tage alt for mange tilsyneladende begrænsninger for givne.\n"Grænserne skal afprøves ved handling".\nMålsætning er mange ting.\na) Virksomhedens/gruppens idegrundlag er det grundlæggende. Hvorfor er vi overhovedet samlet som gruppe.\nAbraham Lincoln og The gettysburg address - en vision for et samfund\nb) med idegrundlaget for øje, fastlægges gruppens langsigtede målsætninger - så langt ud i fremtiden som man med fornuft kan skue. For nogen grupper kan den langsigtede målsætning strække sig i årtier (f.eks. bygningen af den transsibiriske jernbane) andre kan kun planlægge langsigtet et par måneder ud i fremtiden eller kortere. Det afhænger af situationen.\nc) endeligt har man behov for daglige operationelle mål.\nMålene skal i alle tilfælde så vidt som muligt være identificerbare og kvantificerbare, således at man har mulighed for at vurdere om man faktisk nærmer sig målene eller om man tværtimod fjerner sig fra dem.\nNår lederen fastlægger mål, skal han i det omfang det overhovedet er muligt, fastlægge disse under hensynstagen til helhedens interesser i den gruppe han/hun leder.\nI visse tilfælde er målene tilsyneladende helt udefra givne, hvorfor ledelsesopgaven er begrænset til at afprøve hvorvidt målene alligevel kan ændres; til at fortolke målene for gruppen samt til at hellige sig opgaven med , hvordan målene nås.\nDer er imidlertid typisk flere frihedsgrader. hvis man bare ser sig for.\nGruppens medlemmer skal inddrages i målfastlæggelsen. og man skal sammen finde ud af, hvad det er man vil, hvorfor, hvordan og hvornår.\nLederen skal især søge at pege på de muligheder der foreligger og søge at skabe accept om at acceptere nogle af disse muligheder som mål.\nResultatet af målsætningsprocessen skulle gerne blive, at alle i gruppen, lederen såvel som de øvrige, føler at der i fællesskab er etableret fælles mål, "og at opgaven med at nå disse mål er en fælles opgave.\nHar en gruppe flere mål, skal lederen sikre at der sker en prioritering mellem målene.\nI en virksomhed der skabes ved en fusion eller sammenlægning af flere virksomheder er målene ikke samordnede fra starten. Der kan være tale om reelle eller tænkte konflikter.\nEn leder skal gøre det klart for sig selv hvad det er han/hun sætter i gang når han begynder at lave om på en virksomhed.\nVirksomhedsudvikling begynder med at skabe ubalance.\nMed at så tvivl om det beståendes fortræffelighed\nmed at gøre medarbejderne og en selv bevidste om det man foretager sig.\nRækkefølgen man søger at gennemføre ændringer på er vigtig.\nførst skal medarbejderne bevidsthedsgøres om at noget skal ske\nderefter skal der ske en diskussion af fremtidens vilkår og muligheder\nendeligt skal den nye handlemåde indføres\nHvis man blot fastlægger nye regler for hvordan medarbejderne skal handle uden bevidsthedsgørelse om problemstillingerne sker der i bedst fald ingenting.\nDet tager tid at ændre menneskers holdninger.\n2. Der skal informeres grundigt om, hvad det er lederen ønsker gruppen skal gøre.\nDet er ganske vist .\nHvis man ønsker at en gruppe mennesker skal arbejde hen mod et fælles mål, må man forklare grundigt hvad målet går ud på.\nInformationsopgavens omfang må ikke undervurderes.\nLederen (ledelsesgruppen) må ikke falde i den forkerte grøft at tro, at blot fordi den selv har forstået problemerne/- opgaven, så har alle de andre det nok også. Informationsformidling i hierarkiske systemer går langsomt, og informationen bliver forvrænget i de forskellige dele af systemet.\nInformation er i sin ideelle form en interaktiv og individuel proces.\nInteraktiv fordi informationsopgaven ikke er slut, før man har fået en tilbagemelding om, hvordan informationen er forstået, og individuel fordi alle opfatter forskelligt og derfor skal informeres forskelligt, for at få den "samme fælles viden.\nInformationsopgaven er en ledelsesopgave, især når det drejer sig om at forklare de mere fundamentale ting så som virksomhedens mål og værdinormer.\nOverlades informationsopgaven til andre, vil der komme "støj" i informationsformidlingen .\nEn åben informationspolitik er i øvrigt en styrke for enhver gruppe, Hvis viden er "fælleseje" er det lettere at optimere ressourceanvendelsen, ligesom man undgår en masse rygter, fejlvurderinger samt intern jalousi mellem de der "intet ved", og "de der ved det hele",\nDer er i øvrigt intet galt i, at ledelsen gennem en aktiv "intern markedsføring" af sine ideer og tanker, skaber opbakning bag sin politik, så længe ledelsen er åben for, at også andre bør have mulighed for at gøre det samme, i helhedens interesse.\n3. Lederen skal sikre sig, at gruppen disponerer over de ressourcer, herunder den uddannelse, der er tilstrækkelig til at kunne nå de stillede mål.\nOm at blive sat på en Uriaspost.\nDer skal være en realistisk balance mellem de stillede mål og de ressourcer der sættes ind på at nå målene. Det er lederens job at afveje om dette sker.\nRessourcer er ikke blot antal personer og maskiner, men også personernes uddannelse, kompetencer, modenhed o.s.v.\nDet er ikke god ledelse at sende folk på Uriasposter, ligesom det heller ikke er fornuftigt at sætte målene så højt, at de lige netop ikke nås, selvom præstationen måske alt taget i betragtning er fortræffelig.\nMennesket har behov for at "vinde ".\nBlandt "ressourcerne" hører også ledelsens aktive "træning" og støtte til medarbejderne i udøvelsen af deres hverv.\nDer skal roses og rises og der skal opmuntres, når der er behov herfor.\nLedelsen skal vise sin aktive 'interesser for opgavens løsning, og skal selv være parat til at overtage ubehagelige jobs, hvis dette er nødvendigt.\nUdsæt ikke medarbejderne for noget, du ikke selv er parat til at gøre.\nDen praktiske socialisme\nNår man ændrer eller videreudvikler en virksomhed må man gøre sig klart at ikke alle medarbejdere kan følge med og tilpasse sig ,ikke på grund af manglende vilje med på grund af manglende evne. Disse mennesker må ikke blive tabere.\n4. Lederen skal selv leve op til de mål han eller hun sætter for andre.\nVi vejrer i vinden !\nLederen er "synlig" og kommer derfor, hvad enten han vil det eller ej, til at tjene som et eksempel for sine medmennesker.\nAlt efter behag kan man beklage "tabet af privatliv", eller "glæde sig over de muligheder man derved har fået gennem egne handlinger, at vise gruppen den rigtige vej".\nLederen skal ved sine egne handlinger vise vejen mod de fælles mål, ellers kommer der kludder i det.\nDet er aldrig godt, hvis lederen siger et og gør noget andet.\nBelønninger og kritik af medarbejdere som led i udøvelsen af ledelsesfunktionen, skal også være i overensstemmelse med den tilstræbte målsætning.\nLederen skal være ærlig overfor medarbejderne. Lederen må ikke love mere end hvad han kan og vil holde. Når han har lovet noget skal det holdes.\nLederen skal stole på sine medarbejdere, og i ord og handling vise at han gør det.\nLederen må ikke være bange for sine medarbejdere og for deres kritik. Hvis lederen laver fejl - og det gør han - så erkend åbent fejlen og ret den.\nBehandl alle medarbejdere ens uanset deres placering i gruppen. Lederen er en fællesnævner for hele gruppen.\nEn favorisering af dele af gruppen f.eks. de højtuddannede, vil uundgåeligt føre til indre modsætninger i gruppen, der kun kan virke negativt på mulighederne for at nå gruppens mål.\n5. Lederen skal skabe et fællesskab i den gruppe han eller hun er ansvarlig for at lede.\nLedelse forudsætter at mindst 2 personer arbejder mod et fælles mål.\nMan kan meget vel tænke sig grupper, der arbejder mod fælles mål, uden ledelse f.eks. et ægteskab eller en gruppe venner der planlægger en ferie sammen.\nNår gruppen når en vis størrelse, viser det sig hurtigt, hensigtsmæssigt at etablere en ledelse af denne.\nLedelsen skal ved en hensigtsmæssig målfastlæggelse, organisation, kontrol o.s.v. sikre, at gruppen gennem samarbejde når mere end hvad man ville have nået hver for sig.\nDette forudsætter imidlertid, at lederen er ansvarlig for en gruppe der faktisk har, og føler de har fælles interesser.\nMange grupper er kun et "tilsyneladende fællesskab".\nI realiteten består gruppen måske af en række mindre undergrupper med modstridende interesser.\nDette kan i mange situationer være fuld ud acceptabelt, bare man er klar over den situation man står overfor.\nStore multinationale virksomheder med tusindvis af ansatte og mange forskellige virksomheder i forskellige lande og i forskellige brancher, har måske kun en overordnet koncernledelse og en vis fælles ejerkreds til fælles, hvilket sikkert er helt fint for den type virksomhed.\nLedelse er som sagt situationsbestemt. En leder af en gruppe der forudsætningsvis har fælles mål og opgaver, må - imidlertid sikre sig, at dette også er tilfældet i realiteten.\nProblemet er meget reelt. Det vil ofte være tilfældet at der selv i ret små grupper danner sig undergrupper der måske nok føler en vis solidaritet med helheden, men som i overvejende grad arbejder for sin egen interesse. Måske til fordel for helheden, måske ikke.\nEt nærliggende eksempel er en virksomhed og de forskellige afdelinger og kontorer i denne.\nLederen af en virksomhed/enhed må altid have helhedens interesse for øje, frem for de enkelte deles.\nMenneskene opfatter den samme "virkelighed" forskelligt. Lederen skal skabe et minimum af "fælles" virkelighedsopfattelse f. eks:\nfælles opfattelse af virksomhedens økonomiske situation\nfælles opfattelse af muligheder og trusler for virksomheden.\nMetoderne til at sikre dette er mange.\nFørst og fremmest bør man organisere arbejdet således, at alle gruppens medlemmer får berøringsflader til hinanden og får mulighed for at lære hinanden bedre at kende, samt at de får en række fælles "oplevelser"\n- fælles personaleblad/ fælles information -fælles ydre symboler/ logo -personaleforening -fælles kantine\n- "favorisering" af nuværende gruppemedlemmer frem for "nye" f.eks. ved stillingsbesættelser - alt andet lige.\nLederen bør aktivt påvise og forklare overfor de enkelte gruppemedlemmer /undergrupper de fordele de har af hinanden og derved styrke loyaliteten overfor helheden.\nEn rokering af medlemmerne mellem de enkelte undergrupper vil også give en forøget indsigt og en bredere loyalitet.\nLederen skal selv ved sin egen adfærd slå fast, at der er tale om et fællesskab. Han skal være lige loyal overfor de enkelte undergrupper.\nVi er alle vigtige for helheden\n6. Lederen skal arbejde for at give medarbejderne/medmenneskene en positiv følelse af eget værd.\nMennesket lever ikke af brød alene. Der skal være et formål med det hele.\nLederen skal identificere en gruppes problemer. finde løsninger på disse, og skal derefter finde nye problemer /eller udfordringer som gruppen derefter kan beskæftige sig med.\nMennesket har behov for, at der bliver stillet krav til det, og givet det udfordringer. Det giver spænding og noget at leve for.\nKravene skal være realistiske og skal medføre en rimelig portion "sejr".\nDen enkelte medarbejder skal gøres ansvarlig for sin egen situation/ sit eget arbejde. Undgå at ansvar forflygtiges "opad" i et system.\nDeleger så meget som muligt.\nOpstil kriterier for succes, således at alle kan vide hvornår vi har vundet, og hvornår vi ikke har det.\nGør det klart for den enkelte og for alle, at der er et behov for alle i gruppen.\nGruppens mål er sat i forhold til hele gruppen og kan kun nås, hvis alle er med – i overensstemmelse med hvad de kan.\nBeløn og ros, hvor det er muligt.\nBelønninger gives offentligt.\nKritik i enrum.\nHvis medarbejderne i en virksomhed ikke er stolte af at sige offentligt, hvor de arbejder, er der noget galt med virksomheden.\nNår mennesker har en positiv fornemmelse af eget værd vil de fungere bedre blandt andre mennesker. De vil kunne inspirere og komme med ideer til gavn for alle, og de vil føle at de har et "overskud", således at de kan hjælpe andre.\nLængsel og handling\n7. Lederen skal sikre at der "sker noget" .Handling er væsentligt , når man har sat sig noget for.\nLederen skal ikke altid gå forrest.\nNår det er nødvendigt skal han gå bagerst og hjælpe de svage, eller han skal gå "på siden" for at se hvad der sker der.\nMen han skal gå "først", når der skal gås!\nLederen har initiativpligten.\nNår en gruppe har sat sig sine mål måske efter en vanskelig afvejningsproces af hvor man skal hen og hvorfor - så skal der ske noget, ellers forsvinder målet igen af syne. Det er lederens pligt at sikre, at der bliver handlet i overensstemmelse med målsætningen.\nLederen skal kun undtagelsesvis gøre det meste selv, men det kan ofte være hans eller hendes opgave at fjerne forhindringer for handling, det være sig ressourcemæssige begrænsninger eller vanemæssige forestillinger om, hvad der er muligt og hvad der ikke er det.\nLederen skal gøre det lovligt at gøre noget man ikke har gjort før.\nVi lever en stærkt omskiftelig verden. Lederen skal ligeledes gøre det lovligt at gøre fejl.\nIngenting at gøre, er også en slags handling.\nVi bliver hvor vi er og lader verden gå forbi os. Dette betyder ikke at ens situation er uændret. Ens relative situation til verden er ændret. Denne ændring er sikkert sket uden at man har haft ret megen indflydelse på udfaldet.\nDerfor: Vov at kæmpe - Vov at vinde!\nHvis andre ikke gør det, må man gøre det selv.\nLederen skal kontrollere om alt går rigtigt til og gribe ind, hvis dette ikke er tilfældet.\nDette er hans job, og ikke et udtryk for sadistisk trang hos ledere til at pine og plage andre mennesker, eller til at begrænse deres frihed.\nDet er heller ikke et udtryk for manglende tillid til de enkelte medlemmer i gruppen.\nTilliden ligger i, at man delegerer opgaven til de pågældende og lader ham eller hende løse den, i stedet for at gøre det selv eller at lade andre gøre det.\nViser det sig at opgaven ikke bliver løst tilfredsstillende, er det lederen selv der har taget fejl, ved at delegere til den forkerte.\nDet er uforsvarligt både overfor den enkelte og overfor helheden fortsat at acceptere at der begås fejl eller at aftalte mål ikke nås.\nLederen må derfor informere sig om, hvad der sker og korrigere hvis noget går galt.\nMåden kontrol og korrektion udføres på, kan naturligvis være mere eller mindre velvalgt.\nKontrol skal være selektiv - situationsbestemt, og den skal begrænses til, hvad der er nødvendigt.\nKontrolformen skal aftales med de der kontrolleres, og der skal søges enighed om, hvad det er man kontrollerer og hvorfor.\nDet er i den forbindelse også legitimt at konstatere, hvor meget eller hvor lidt en enkelt medarbejder producerer. Her må man igen gøre sig klart, at mennesker er forskellige. Det lederen skal konstatere, er hvordan en given præstation svarer til fælles forventninger og aftaler om denne. Gennemsnitsnormer kan være vejledende, men ikke mere. Det er f.eks. ikke tilfredsstillende at dygtige og motiverede medarbejder kun "fungerer" på halv kraft, bare fordi de derved har opfyldt "normen". Har mennesket ikke tilstrækkelig med udfordringer trives det ikke godt.\n"Kontrol" kan derfor også være en mulighed for at få en medarbejder placeret på en mere passende "hylde".\n9. Lyt til medarbejderne og lær af dem.\nMedarbejderne er de mange. De ved mere end dig, i hvert fald tilsammen.\nHold så megen direkte kontakt til dine medarbejdere og lær hvad du kan, men vær loyal mellemlederne.\nVær tilgængelig for medarbejdernes forslag og tag deres bemærkninger alvorligt.\nGør det almindeligt at du taler med mange .Undgå "favoritter".\nLedere taler normalt meget. Forsøg at lytte mere og tale mindre.\nTræf først beslutninger "efter" at have hørt, hvad der siges for og imod en sag, og ikke før. Vent med din egen mening til sidst.\nErkend åbent din uvidenhed og lær det du har fornødent.\n10. Lederen skal gøre det positivt, morsomt, festligt og fornøjeligt "at være med".\n"I dit ansigts sved skal du tjene dit brød".\nSådan var det i gamle dage, og sådan er det fortsat mange steder endnu.\nDet kan imidlertid ikke være udtryk for nogen idealsituation.\nMennesket trives bedst i positive miljøer.\nÅbenhed slipper kreativiteten løs.\nFælles sejre skal festligholdes. Det giver en god fælles kulturarv.\nLederen skal bekymre sig om sine medarbejderes ve og vel såvel på det materielle som det kulturelle plan. Metoderne er utallige:\nder skal farver på væggene\ndet er tilladt at grine og synge på gangen\nglædelige begivenheder skal fejres\n"Overraskelser" er altid godt - "Forandring afveksler" som P. Sørensen Fugholm siger.\nMen husk selv at tage del i løjerne!\nForbudtland og mågodtland.\nV. LEDEREN OG LEDELSEN\nEn leder er sjældent ene om at lede.\nHan er et led i ledelsen.\nDenne ledelse skal fungere godt, for at hele gruppen kan fungere godt.\nLedelsen skal ikke altid være enig om alting, men den skal i hvert fald være enige om gruppens fælles mål og måderne man skal arbejde frem mod disse.\nLederen skal virke som inspirator, opmand, formidler og endelig beslutningstager i ledelsesgruppen.\nHan er førstemand blandt ligemænd.\nI ledergruppen må lederen være klar over, at han hverken har ret, eller kan få ret hele tiden. Alle skal vinde deres sejre.\nLederens sejr består ikke i, at han altid får ret, men at han får det hele til at virke, og at de fælles mål nås.\nVI. OG HVAD FÅR LEDEREN SÅ UD AF ALT DET HER ?\n"Lykken er en chance".\nSom leder får man mange chancer og mange muligheder.\nMan får måske også mange penge - men ikke nødvendigvis.\nMan får ikke megen tak. Det kunne ellers have lunet godt.\nEn leder må skabe sig sine egne kriterier for succes, og så glæde sig, når han når det.\nDet er dejligt at arbejde med mennesker og det er dejligt at føle "suget i maven" ved at have flere "frihedsgrader" end de fleste.\nAt realisere sine egne drømme og muligheder er godt. At skabe muligheder for at medarbejderne får realiseret deres drømme og muligheder er bedre.\nMan skal hele tiden huske a t man "leder" for andre, og ikke for sig selv. Det gir desværre også en lurende tvivl om, hvorvidt man slår til, og om andre ikke kunne gøre det bedre. Denne tvivl skal have en chance, men den må ikke dominere. Hvis lederen begynder at tvivle på sig selv, vil denne tvivl spredes til hele gruppen.\nDer kommer på den anden siden en dag, hvor det er tid at holde op.\nMan kan kun håbe, at man har tilstrækkeligt klarsyn til selv at se dette.\nVi stræber alle.\nVi når meget,\nMen vi er ikke fuldkomne.\nDet gør ikke vor stræben mindre prisværdig.\nTeksten er skrevet i 1988 (?)\nTekster om organisation og ledelse


Manduca bæreseler - NewStyle & BlackLine - Gratis fragt\nForside » Alle produkter»Manduca\nManduca bæreselen - Et ergonomisk vidunder!\nManduca bæreselen er designmæssigt og ergonomisk i særklasse. Det enkle og elegante design gør, at bæreselen er attraktiv at bruge for både mor og far. Bæreselens fleksibilitet, gør at den er let at anvende og samtidig understøtter barnets sidestilling til perfektion. Manduca bæreselen kommer i modelle...\nManduca bæreselen er designmæssigt og ergonomisk i særklasse. Det enkle og elegante design gør, at bæreselen er attraktiv at bruge for både mor og far. Bæreselens fleksibilitet, gør at den er let at anvende og samtidig understøtter barnets sidestilling til perfektion. Manduca bæreselen kommer i modellerne NewStyle og BlackLine. Rent ergonomisk er de to identiske, og det eneste som adskiller dem er designet.\n745 DKK 695 DKK\nManduca bæreselen er en meget anerkendt bæresele med fokus på optimal ergonomi både for barn og forældre. Denne bæresele er kendt som bæreselen der har ergonomi og fleksibilitet som en slynge. Den kan bruges fra nyfødt og indtil barnet vejer 20 kg. Alt sammen uden køb af ekstra tilbehør.\nManduca er navnet på en tysk virksomhed, som udelukkende producerer bæreseler. Der er altså ikke tale om en virksomhed, som sælger lidt af hvert, udelukkende for profittens skyld, men i stedet en virksomhed, der gennem årene har opbygget stor ekspertise inden for området.\nAlle Manduca-produkter er lavet med 100% økologisk bomuld – da kun det bedste er godt nok for bæreselens beboer. Skadelige stoffer er især farlige for små børn, der endnu ikke har opbygget et ordenligt immunforsvar. Derfor kan det være en god idé at betale lidt ekstra, for at få ro i sindet.\nAt bæreselerne er økologiske har også den fordel, – udover at være bedre for barnet – at miljøet tager mindre skade, i forhold til ikke-økologiske produkter.\nHvis du bliver træt af at holde bæreselen på samme måde, er den designet til at fungere i 3 positioner: på maven, på hoften og på ryggen.\nEgenskaber på Manduca – bærerselen Newstyle\nDet er ikke for sjov, at bærerselen Newstyle fra Manduca er blevet belønnet med en nominering til årets Innovation Award i 2007 – samme år bærerselen blev lanceret.\nManduca har dog også – som sædvanligt – tænkt på det hele, da de skabte dette ergonomiske vidunder til forældre og børn.\nKvaliteten er yderst kraftfuld, da Newstyle er testet til at kunne bærer børn helt op til 20 kg! Samtidig er den gennemtænkt både hvad angår bekvemmelighed (for både forældre og børn), ligesom en række detaljer gør det let at tilpasse bærerselen til barnet og forældres bedste.\nBlandt smarte egenskaber kan det nævnes, at Manduca har sørget for:\nPolstrede stropper til skulderen – og også polstret hoftebælte. Det øger komforten når du benytter produktet og gør oplevelsen endnu mere behagelig. Manducas bærersele er i øvrigt let at bruge for både for og mor, da den lader sig indstille nemt og hurtigt med dens betjeningsvenlige spænder.\nForuden dette har produktet en babyindsats til helt små børn, samt et smart hovedstøtte. Hovedstøttet kan skjules i en lomme – så er det altid med jer, hvis der skulle blive behov for det.\nMed en enkelt bevægelse kan du desuden udvide ryggens længde. Hertil findes der en smart lynlås-funktion, der gør manøvren til en leg.\nDerudover medfølger der en instruktionsbog med vejledninger for korrekt brug.\nManduca på koalabarn.dk\nHer på siden kan du finde to varianter af den populære bæresele.\nFørste deltager er vores Manduca Newstyle bæresele, som fås i 7 forskellige farver: navy, oliven, brun, sand, sort, rød og petrol.\nVores anden variant er Manduca Blackline, som fås i grøn, rød eller blå. Produktet minder meget om førnævnte Manduca Newstyle, dog med et andet design, hvor det eksklusive sorte stof dominerer bæreselen. Er du fan af sort, er Manduca Blackline et godt valg.\nBegge bæreseler af selvfølgelig 100% økologiske og kan bruges fra barnet er født til det vejer 20 kilo. Vanen tro er der gratis levering samt prisgaranti og 1-2 dages levering på produkterne.


Coloplast-direktør: Vi har god kapacitet til opkøb\nSelvom den danske medicokoncern Coloplast ikke afviser at lave flere opkøb i stil med franske SAS Lillial, er det fortsat den organiske udvikling, som først og fremmest skal drive væksten i selskabet. Det siger topchef Lars Ramussen.\nOffentliggjort: 28.12.17 kl. 08:21\nI starten af november flagede Coloplast for, at opkøb muligvis ville blive en større del af forretningen end tidligere, og allerede knap to måneder efter fik den danske medicokoncern et nyt selskab ind i folden.\nMandag i sidste uge annoncerede koncernen nemlig, at den havde købt den franske distributør SAS Lilial for et kontant beløb på 35,5 mio. euro, svarende til cirka 264 mio. kr.\nDermed gik Coloplast også ind på det franske home care-marked, hvor sygeplejersker besøger patienterne privat og dermed er i direkte kontakt med brugerne. I øjeblikket har medicokoncernen home care-selskaber i Tyskland, Storbritannien, Frankrig og USA, men der er ikke konkrete planer om et yderligere opkøb inden for den nærmeste fremtid.\n"Vi ved, hvad der sker i segmentet, fordi vi er så godt integrerede efterhånden, men vi har ikke planlagt andre opkøb," siger Lars Rasmussen, adm. direktør i Coloplast, til Ritzau Finans.\nUdelukker ikke nyt opkøb\nI forbindelse med årsregnskabet den 2. november i år løftede selskabet sløret for en ny strategi og nye langsigtede mål, der mindsker forventningen til indtjeningen og dermed giver plads til flere investeringer. Derfor vil topchefen heller ikke udelukke, at et nyt opkøb kan komme på bordet i løbet af de næste år.\n"Vi sagde ret konkret, at vi i den nye guidance også ønskede at have plads til at lave mindre opkøb, som styrker vores position i forhold til patienterne, og derfor kan jeg selvfølgelig ikke afvise, at der kommer et nyt opkøb, men der er ikke nogen konkrete planer om noget," siger Lars Rasmussen.\nDirektøren fortæller, at et opkøbsemne skal have en stærk position i markedet, et stærkt renommé og næsten udelukkende beskæftige sig med de områder, som interesserer Coloplast, hvilket især inkluderer produkter til behandling af stomi og kontinens.\nGod kapacitet til køb\nI forbindelse med den nye strategi skruede selskabet investeringsniveauet op til 2 pct. af omsætningen fra 1 pct., og dermed har medicokoncernen også flere penge til opkøb, hvis der skulle dukke noget interessant op.\n"Vi har en ret god kapacitet til at lave opkøb, men vi er et selskab, der primært vokser ved organisk kraft, og det er ikke sådan, at vi skal være et selskab, der fremadrettet skal vokse ved at lave opkøb. Men der er god mulighed for, at vi kan lave mindre tilkøb, inden for den guidance vi har," siger Lars Rasmussen.\nAnalytikere har over for Ritzau Finans fremhævet, at home care-selskaberne i Europa oftest er landebaserede, da markederne blandt andet er reguleret forskelligt af de nationale myndigheder. Samtidig er der et hav af distributører på markederne, men Coloplast har ikke tænkt sig at give sig i kast med en hel masse opkøb af den type selskaber.\n"Man kan måske tænke, at der er en uendelig mængde af den her type selskaber, som vi kan købe op, men det er slet ikke sådan, vi ser på det. Vi køber en struktur, som passer inden for det her segment, og den struktur vil vi bygge videre på," siger Lars Rasmussen og tilføjer:\n"Vi kigger ikke på, om vi skal købe en masse andre selskaber i de samme lande. Det er primært for at få adgangen til patientgrupper og langt bedre mulighed for at indgå i dialog med de myndigheder, der strukturerer og planlægger tilskudssystemerne," siger Lars Rasmussen.\nDirekte kontakt til kunder\nI forbindelse med købet af SAS Lilial, der distribuerer medicinaludstyr i hele Frankrig - heriblandt katetre og stomiprodukter, understregede Lars Rasmussen, at opkøbet skete som et led i Coloplasts nye strategi.\nSelskaber af den type har ofte lave marginer, og dermed kan de være med til at trykke medicokoncernens ellers høje indtjeningsevne. Alligevel mener topchefen, at det giver mening også at fokusere på home care-selskaberne, der blandt andet er med til at supplere Coloplasts digitale satsning om at komme tættere på kunderne, Coloplast Care.\n"Nu har vi en kanal, hvor vi kan betjene kunderne direkte i deres hjem med produkter. Vi gør den digitale kanal, som vi har opbygget, fysisk også. Det er et skridt tættere på de franske kunder, og det giver en større indsigt i de problemer og udfordringer, som folk har til daglig," siger Lars Rasmussen og uddyber:\n"Det giver os også en plads ved bordet under forhandlingerne med dem, som betaler sundhedsydelserne i Frankrig. Det er typisk home care-selskaberne, der indkræver betaling direkte fra myndighederne, og dermed har vi nu en adgang, som man normalt ikke har som producent."\nPå baggrund af opkøbet opjusterede Coloplast sin vækstprognose for regnskabsåret 2017/18, så den nu lyder på 6-7 pct. i danske kr. mod tidligere 5-6 pct. Den organiske vækstprognose på 7 pct. fastholdes, og det samme gælder den forventede driftsmargin, EBIT, på 31-32 pct. i faste valutakurser og omkring 31 pct. målt i danske kr.\nColoplast overtager sin franske distributør i trecifret millionhandel\nFormand: Coloplast har større frihed til at foretage opkøb\nColoplast peger på ALK-chef til bestyrelsen


Gurre Kirke – Tikobkommune.dk\nDette udkast til en ny kirke i Gurre blev aldrig ført ud i livet. Tegningen er fra 1913 – og muligvis udført af bygningsinspektør Ludvig Knudsen.\nGurre Kirke fotograferet omkring 1920 – kort efter opførelsen.\nGurre Kirke, der blev indviet i juni 1918 er her malt af kunstmaleren Mogens Gad. Kirken var i mange år annekskirke til Tikøb, men er nu en selvstændig sognekirke.\nInteriørfoto af Gurre Kirke, 1930’erne.


Endokrinologi | læger.dk\nRollen som medicinsk ekspert prioriteres højest:\nIntroduktionsstilling på regionalt sygehus kombineret med efterfølgende specialafdeling eller introduktionsstilling på specialafdeling prioriteres. Motivation og argumentation for ansættelserne skal fremgå. Herudover prioriteres ansættelse i andet relevant speciale (f.eks. Intern Medicin: Nefrologi, Intern Medicin: Kardiologi, diagnostiske specialer). Redegørelse for opgaver under ansættelserne med relation til endokrinologiske funktioner forventes. Ansøgere med dokumenteret interesse for det endokrinologiske speciale vil blive prioriteret.\nRollen som akademiker prioriteres lige under rollen som medicinsk ekspert: Præ- og postgraduate tiltag, der dokumenterer interesse for og evne til at udvikle den akademiske (forsknings- fortolknings- og undervisningsmæssige) side af faget anses for essentielle og prioriteres i rækkefølge: Akademisk grad, aktiv deltagelse i forskningsforløb førende til publikationer i referentbedømte tidsskrifter eller præsentationer ved større internationale møder, aktiv deltagelse i forskningsforløb førende til nationale publikationer eller præsentationer ved nationale møder, deltagelse som investigator eller co-invenstigator i multicenterundersøgelser, deltagelse i forskningsforberedende kurser (med vægt på GCP og GLP), deltagelse i efteruddannelse i endokrinologiske fora (kurser, kongresser). Undervisnings aktiviteter prioriteres højt, men kan ikke anses som et krav.\nKommunikative evner prioriteres: 2 Der opstilles ikke specifikke krav udover de, der er indeholdt i turnus og introduktionsuddannelsen. Herudover prioriteres kursusplanlægning og undervisning for alle sundhedsfaggrupper højt. Deltagelse i relevante kurser kvalificerer. Sluttelig evalueres ansøgerens evne til at indgå i en meningsfyldt dialog ved samtalen.\nEvner for samarbejde prioriteres: Der opstilles ikke specifikke krav udover de, der er indeholdt i turnus og introduktionsuddannelsen.\nHvis ansøger har dokumenteret erfaring som leder og/eller administrator, kvalificerer dette kun ved lighed på øvrige punkter.\nDenne rolle prioriteres som en hensigtserklæring fra ansøgeren på dette tidlige tidspunkt i uddannelsesforløbet: Hvis ansøger har dokumenteret erfaring som sundhedsfremmer (f.eks. deltagelse i arbejde i patientforeninger), kvalificerer dette kun ved lighed på øvrige punkter.\nRollen som professionel prioriteres som et konglomerat af ovenstående roller: Evalueringen sker ved en samlet vurdering af den skriftlige ansøgning samt ansættelsessamtalen.\nFaglige selskab www.endocrinology.dk


Kampagne: Sortering af madaffald i Frederikssund Kommune\nNetværk og dialog hjalp på sorteringen af madaffald\nBorgerne i Frederikssund havde sorteret bioaffald i mange år, men der var efterhånden brug for et lille skub og noget mere opmærksomhed omkring affaldssortering og genanvendelse. Noget nyt var, at borgerne skulle begynde at sortere deres madaffald i nye bioposer. Rostra udviklede et samlet koncept, som skulle nå alle borgere i kommunen, både i villaer og i etageboliger, og gennem både events, visuel kommunikation, pressearbejde og meget andet var vi med til at skabe opmærksomhed om de nye bioposer og vejlede borgerne i, hvordan de skulle sortere deres madaffald korrekt.\n”Tak for MADaffald” var det gennemgående budskab i alt materiale i kampagnen – et let genkendeligt slogan, som med et glimt med øjet legede med en kendt, sproglig vending og på en positiv facon signalerede, at kommunen værdsatte borgernes indsats.\nGamle vaner i nye poser\nIndførelsen af nye bioposer til sortering af madaffald var en perfekt anledning til en større kampagne, som skulle genopfriske, hvordan man skal sortere sit madaffald. Dialog med lokale boligforeninger og butikker spillede en central rolle, og dialogen blev bakket op af illustrationer på en lang række platforme, mens andre tiltag gjorde kampagnen komplet:\nVisuelt: Bannere til skraldebilerne, hængere til affaldsbeholdere, skilte, plakater og klistermærker\nSkriftligt: Sorteringsvejledninger, annoncer i lokalmedier, opslag på kommunens Facebookside, pressemeddelelser, nyheder til web og en affaldsquiz\nEvents: En lanceringsevent med deltagelse af politikere og tre opfølgende informationsevents.


Teambuilding med sjovt latterkursus skaber styrket samarbejde\nDu er her: Forside » Teambuilding – latter skaber samarbejde\nTeambuilding – latter skaber samarbejde\nLatter til Teambuilding er godt for samarbejdet\nTeambuilding er meget populært og effektivt i mange virksomheder, hvor afdelinger eller en gruppe af medarbejdere skal optimere deres samarbejde. Der kan benyttes mange forskellige aktiviteter til teambuilding, og et sjovt latterkursus er ideelt ved teambuilding.\nVed et sjovt latterkursus til teambuilding bliver deltagerne rystet godt sammen, og deltagerne får en enestående fælles oplevelse. Deltagerne får mange øvelser og redskaber ved et latterkursus, som de kan bruge efterfølgende, så deres teambuilding fortsætter.\nDeltagerne er aktivt med i latterkurset til teambuilding, så der skal bruges et lokale med gulvplads, hvor alle kan være ude på gulvet samtidigt. Latterinstruktøren vil lave mange latter smittende og sjove øvelser, så latter musklerne bliver trænet. Desuden er en del af teambuildingen, at deltagerne skal sidde og ligge på gulvet og grine, som oftest resultere i et stort grineflip.\nSkal jeres teambuilding have et sjovt og latter smittende indhold, så samarbejdet bliver styrket, og medarbejderne har fornyet energi og humør til de daglige udfordringer? Så er I meget velkomne til at kontakte os her, og få mere information om sjov teambuilding sammen med os!


Fysiske spillemaskiner udnytte dine evner\nFind spænding og underholdning hos Luckyvegas Få her en Luckyvegas anmeldelse — måske dit nye foretrukne online casino. Et nyt dansk online casino. Ja, det er igen tid til at kigge indenfor i nye rammer og lade sig forkæle af fristende velkomstbonusser og free spins. Når et nyt online casino spærrer dørene op for nye kunder, sker det altid med en masse fristelser. Du kan udnytte den store konkurrence på markedet. Et nyt online casino har brug for at tiltrække kunder i en fart. Det gøres naturligvis bedst ved at tilbyde nogle fordelagtige vilkår, som det kan være svært at takke nej til. Læs i denne Luckyvegas anmeldelse nærmere om, hvad du kan forvente, når endnu et danske online casino byder dig indenfor.\nIfald der spilles omkring cash pr. stedet foran chips, indtil at kunne spille ved Karamba. Jupiter club kasino 10 euros vederlagsfri det er ja det samme selskapet hvordan står bak flere andre avs våre anbefalte casinoer på, da der indlysende også skete noget inklusive markedet. Når det kommer til basisundertøj er det derefter min mening der, er der akkurat masser af sprede foran spilleren.\n← Muligt at indbetale konto spilleautomat King of the Jungle\nIdentisk rigtige casinoer slot Atlantis Gold →


Alvorligt sikkerhedshul fundet i populær mødesoftware: Gør det muligt for fremmede at spionere på møder - Computerworld\n20. november 2020 kl. 13.28\nDer blevet fundet en række alvorlige sårbarheder i videokonferencesoftwaren Webex fra Cisco. Det skriver it-mediet Techradar.\nDet var IBM, der er Webex-kunde, som ifølge Techradar opdagede sårbarhederne.\nDet skete i forbindelse med et sikkerhedstjek, som selskabet forskningsdivision IBM Research og IBM’s sikkerhedsafdeling foretog af de værktøjer, som selskabet anvender til at afholde virtuelle møder.\nKunne deltage som spøgelser\nCisco har navnetgivet sårbarhederne CVE-2020-3441, CVE-2020-3471 og CVE-2020-3419 ifølge Cisco vil sårbarhederne, hvis de bliver udnyttet, gøre det muligt for folk at deltage i virtuelle Webex møder som ”spøgelser.”\nDet vil sige, at de er usynlige for de andre deltagere og hverken dukker op med billede, lyd, ikoner eller synlige på mødelisten.\nAlligevel have de adgang til både lyd, video, chat og delte skærmbilleder fra mødet, og dermed bliver det i praksis muligt for uvedkommende at spionere på videomøder.\nDen hemmelige mødedeltager vil også kunne få adgang til fulde navne, mail-adresser og ip-adresser på mødedeltagerne.\nIBM har indberettet sårbarhederne til Cisco, som nu har rettet dem.\nEfter opdagelsen af sårbarhederne har IBM ifølge Techradar udformet en række anbefalinger til andre virksomheder, der tager nye samarbejdsværktøjer i brug.\nIBM anbefaler blandt andet, at organisationer sikkerhedstjekker alle nye samarbejdsværktøjer, løbende evaluerer politikkerne for fortrolige opkald, bruger unikke møde-id’er, bruger adgangskoder eller pinkode ved starten af mødet samt starter alle møder med et navneopråb så man ved hvem alle deltagerne er og at man omgående afslutter mistænkelige møder.\nLæs også: Zoom klar med ny sikkerhedsfunktion, der advarer mod uønskede gæster


Er den amerikanske økonomi ved at tabe pusten? Det spørgsmål stiller eksperter sig, efter at USAs jobtal for januar skuffer.\nFredag d. 05. februar 2016, kl. 15.13\nVæksten i beskæftigelsen i USA blev mindre end ventet.\nIfølge det amerikanske arbejdsministerium, Labor Department, blev der i januar skabt 151.000 nye jobs, hvilket er betydeligt mindre end de 190.000 nye job, som en række økonomer havde gættet på over for Reuters.\nTil gengæld var arbejdsløsheden en smule mindre end forventet, nemlig 4,9 pct. mod de fem pct., som økonomerne havde tippet. Ledigheden er dermed den laveste siden februar 2008.\nSom årsag til den forholdsvis lave vækst i antallet af nye job, angiver det amerikanske arbejdsministerium, at effekten af et for sæsonen mildt vejr, er aftaget. Til gengæld tyder stigende lønninger og den laveste ledighedsprocent i otte år, at genopretning af det amerikanske arbejdsmarked fortsat står fast.\nHerhjemme vækker det skuffende tal for jobvæksten dog en vis bekymring.\n»Netto-jobvæksten på efter amerikanske forhold moderate 151.000 nye job i januar er en nyhed, der givetvis vil bidrage yderligere til de usikre tider i verdensøkonomien, og selvfølgelig er det potentielt et udtryk for sårbarhed, at den amerikanske eksportsektor igennem lang tid i så beskedent omfang er en del af jobskabelsen,« skriver Bo Sandberg, cheføkonom i Dansk Byggeri, i en kommentar.\nDet store spørgsmål i øjeblikket er, om den amerikanske centralbank kan finde på at hæve renten yderligere til marts, efter, at direktøren for centralbanken, Janet Yellen, i december hævede rente for første gang i ti år.\n»Signalerne fra dagens arbejdsmarkedsrapport er blandede, og det er svært at konkludere andet end at arbejdsmarkedet fortsat er i fin form, og at ledigheden er på niveau med den strukturelle arbejdsløshed ifølge Forbundsbanken (Fed),« skriver Nordeas cheføkonom Helge J. Pedersen i en kommentar.\nHan mener ikke, at der er grund til at forvente rentestigninger i marts på baggrund af de seneste jobtal.\n»Der har været stor volatilitet på de finansielle markeder siden begyndelsen af det nye år, og som nævnt har de seneste nøgletal fra USA sået tvivl om styrken i opsvinget. Den tvivl kommer rentemarkedet til gode og vi skal derfor formentlig hen til midten af året, førend vi ser den næste rentestigning fra USA. Der er i sandelig tale om en usædvanlig langsom normalisering af pengepolitikken i USA,« skriver Helge J. Pedersen.\nAktier: Amerikanske aktier sætter sig efter jobrapport


10 smukkeste nationalparker i Kenya\nMed et stort udvalg af utrolige ting at se og gøre er det overraskende, at Kenya byder så mange besøgende fra hele verden velkommen hvert år. Smukke strande, kosmopolitiske byer og selvfølgelig den utroligt betagende natur kombinerer alt for at lokke rejsende til Kenya. Berømt for sin safaris og hjemsted for den berømte 'Big Five', har landet en overflod af fantastiske nationalparker, som du kan nyde. Med så mange tilbud, her er de mest populære nationalparker i Kenya; eventyr venter så glæde i alle de fantastiske seværdigheder, der er at se. Karibuni!\n10. Sibiloi National Park\nSelv om fantastiske vulkanske formationer gør denne park til en glæde at besøge, er Sibiloi bemærkelsesværdig af en række grunde. Dens robuste og vilde udseende maskerer det faktum, at det er i dette område, at menneskehedens oprindelse kan findes. Derfor har parken mange arkæologiske steder, der dokumenterer menneskehedens ydmyge begyndelser. Koobi Fora Museum er et sådant sted, og det er hjemsted for mange interessante fossiler fra årtusinder; som alle blev opdaget i det omkringliggende område. Sibiloi ligger i den nordlige del af landet ved bredden af Lake Turkana, og er en ærefrygtindgydende park med en række betagende udsigt til at nyde. Tusindvis af krokodiller streger søen og løverne og leoparderne også ud et levende i det tørre område. Den gamle historie, fantastisk natur og det smukke dyreliv gør Sibiloi National Park til et dejligt sted at besøge.\n9. Mount Kenya National Park\nSimpelthen fantastisk. For den eventyrlystne rejsende har Mount Kenya National Park alt. Opkaldt efter det fremtrædende bjerg, der dominerer området, er parken hjemsted for et fantastisk udvalg af forskellige økosystemer. Sneen omkring toppen af den næsthøjeste top i Afrika gør det til et imponerende syn, og klatrere ser på at skalere, bjerget skal være velforberedt til at prøve det. I modsætning til de andre nationalparker i Kenya er det de utrolige landskaber og imponerende panoramaer, der tiltrækker besøgende til parken, snarere end udsigten til at se dyr. Næsten månenslignende udseende giver de geologiske formationer nogle fantastiske vandreture, og en række spektakulære udsigter hilser dig jo højere du går.\n8. Malindi Marine National Park\nDenne spredte marine park ligger lige ved Malindi kysten og er et besøg værd. Med smukke strande langs kysten er nationalparken dedikeret til at beskytte og bevare de rige økosystemer, der er endemiske for området. Beliggende i Det Indiske Ocean, er det ofte hævdet, at det var den første marine park, der blev etableret i hele Afrika. At tage en sejltur i det rolige farvande er dejligt, og hvis du er heldig, vil du se delfiner svømme legeligt. Med rigelig havliv under bølgerne er parken hjemsted for en række smukke steder, som er perfekte til snorkling. Mangrover, rev, laguner og mere vil helt sikkert få dig til at vende tilbage igen og igen til denne dejlige marine park.\n7. Aberdare National Park\nBeliggende på bakkerne i Aberdare-bjergene, beskytter parken de bølgende bakker og kløfter, der er karakteristiske for denne uberørte reserve. På grund af højhøjden regner det regelmæssigt, og der er cacophonous vandfald og spredt skov for besøgende at udforske. Med et sådant frodigt miljø er det ikke overraskende, at Aberdare er hjemsted for rigelige dyreliv og fuglekikkere, især vil nyde de 250 fuglearter, der tilbydes. De fleste besøgende tiltrækkes imidlertid af forslaget om at se de truede sorte næsehorn, der strejfer rundt i parken. Mesmerizing i størrelse og udseende, at få et glimt af de majestætiske næsehorn gør enhver tur til Aberdare umagen værd for det alene.\n6. Mount Longonot National Park\nEn uddød vulkan, Mount Longonot er en karakteristisk og unik nationalpark at besøge i Kenya. Stigende dramatisk mod himlen, stiger dets skråninger i stejlhed, jo tættere du kommer til topmødet. Der er en række dejlige stier og vandreture omkring parken, der tager dig op til den uddøde vulkanens kant. Indeholdt i krateret øverst er et rig økosystem af forskellige fauna og flora, der dækker jorden. Imponerende visninger hilser dig fra høj og panoramaer, der strækker sig så langt øjet kan se, gør det helt sikkert den hårde tur værd at gøre. Mens det er muligt at se forskellige dyr som løver, bøffel og zebra, er hovedtrækningen af Mount Longonot det fantastiske landskab, der strækker sig under den uddøde vulkan.\n5. Tsavo East National Park\nDen største park i Kenya, Tsavo East er et fantastisk sted at besøge, hvis det er dyreliv du er efter. Mens det tørre terræn til tider forekommer at være dyster og uforgivende, er det faktisk hjemsted for et væld af skabninger, både store og små. Flokke af elefanter strejfer rundt i parken, og det er en uforglemmelig oplevelse at se dem frolicking i den røde jord omkring de livgivende vandhuller. Passende vildt og uberørt, fanger mange rejsende til Tsavo East for at se de store fem. Løver, sorte næsehorn, bøfler, elefanter og leoparder bor alle i dette biodiversitet hotspot, og det er dette forskelligartede dyreliv, der gør parken så stor attraktion.\n4. Amboseli National Park hvor man skal bo\nMed den truende Mount Kilimanjaro, der giver en smuk kulisse til din safari, er billeder af Amboseli National Park garanteret at det altid ser imponerende ud. Mens det smukke bjerg ligger lige over grænsen i det nærliggende Tanzania, har parken selv mere end nok til at gøre din appetit til eventyr. Store flokke af elefanter tømmer om fredeligt i den halve vegetation som flokke af farverige fugle flyver med overhead. Amboseli er kendt for sit dyreliv og er en fantastisk mulighed for besøgende til Kenya, da det er et af de bedste steder i verden for at se dyr i deres naturlige habitat. Med en række forskellige økosystemer indeholdt i parken, vil kørsel aldrig blive kedeligt, da vådområderne vender sig til savanne og svovlkilder, før dine øjne. For rejsende, der ønsker at få et indblik i den lokale kultur i Kenyas folk, skal du besøge Maasai-samfundet, der bor i og omkring Amboseli.\nRelativt lille i forhold til de andre nationalparker i Kenya, har Hell's Gate imidlertid meget at tilbyde. Bedøvelse geologiske funktioner dominerer parken, som har en række imponerende kløfter og kløfter. Fischer's Tower, for eksempel, er en fantastisk stenformation at besøge og ligner noget ud af det amerikanske Midwest. Den undertrykkende Hell's Gate Gorge er også en af de vigtigste tegninger af parken. Her går gæsterne mellem sine smalle vægge, indtil den langsomt forgrenes ud i en bred slugt. Til dels populært på grund af sin nærhed til Nairobi og dens billige indgangsgebyrer, er Hell's Gate National Park absolut et besøg værd for sit spektakulære landskab. Landskabet i Disney-filmen 'The Lion King' trækker delvis sin inspiration fra Hell's Gate; sådan er dens skønhed og pragt.\nEt stenkast fra Nairobi er denne nationalpark det nemmeste af dem alle at besøge. Ligger inden for byens grænser, udgør skyskrabere og kontorblokke baggrunden for parken; det er et mærkeligt syn at se giganter i den naturlige verden forkæle med Nairobi-skylinen bag dem. Flyvende til Jomo Kenyatta National Airport kan du allerede se dyr roaming nedenfor, hvis du er heldig nok til at have et vindues sæde. Med en række store rovdyr og en stor næsehornshest Sørg for at besøge parken på et tidspunkt under dit ophold i Nairobi. De brede åbne sletter er fantastiske at udforske, og der er også en række stier og stier for vandrere at opdage. Hvis du er dobbelt heldig, kan du bare fange en af de berømte migrationer af wildebeest og zebra; dette ville helt sikkert være højdepunktet for enhver tur til landet.\nDenne absolut smukke park er berømt for de lyserøde flamingoer, der samles ved søens bred. Lyserøde lyser dækker vandet og med de hvide bløde skyer i den klare blå himmel; Lake Nakuru maler en malerisk scene som intet andet sted på jorden. Talrige næsehorn strejfer parken og bavianer og aber kan ofte ses mellem træerne. Vandfald skaber en tåge af tåge på brisen som ukuelige klipper væv i baggrunden. De forskellige økosystemer, der tilbydes, gør parken fascinerende til at besøge, og landskabet er i konstant forandring med over 550 forskellige plantearter. Luften af ro det giver sammen med de fantastiske seværdigheder og det smukke dyreliv gør Lake Nakuru til den mest populære nationalpark, som Kenya har at byde på. Med så mange ærefrygt inspirerende steder at besøge og en overflod af fantastiske scener rundt om i landet; Kenya har noget, der helt sikkert vil glæde hver eneste besøgende. Lake Nakuru er bare toppen af isbjerget af alle de fantastiske nationalparker, som du kan nyde.\nKort over Nationalparker i Kenya


Mai Mercado: Min regerings moral er så lav, at det næsten ikke er til at beskrive! / SPOT 15 / 2018\nMai Mercado: Min regerings moral er så lav, at det næsten ikke er til at beskrive!\n25. november 2018 / SPOT 15, 2018 / LEDER / »Jeg er simpelthen så gennemført skuffet over, at man kan finde på at tage penge fra de mest udsatte i vores samfund. Og egentlig kunne jeg godt tænke mig at møde den kvinde, der har så lav en moral og anstændighed, at hun alligevel har gjort det. Det berører mig virkelig, virkelig dybt!«\nDet udtalte børne- og socialminister Mai Mercado til Berlingske Tidende d. 9. oktober 2018. Her på SPOT hoppede vi i sædet over den udtalelse. Havde ministeren nu endelig fået besøg af den anger over Kontanthjælpsloftet, der må have stået og banket på døren til Socialministeriet længe? Var hun nu bukket under for presset fra de natlige mareridtsbilleder af de 10.000 børn, der med et snuptag blev sendt under fattigdomsgrænsen, da loftet blev indført? Var det simpelthen blevet umuligt for Mai Mercado at se Mai Mercado i øjnene i spejlet om morgen? Hun udtalte i hvert fald også ved samme lejlighed:\n»Jeg drømte, at jeg kom ind i et rum, hvor jeg vidste, hun var. Jeg fik lejlighed til at spørge hende, hvorfor hun havde taget de penge, men det ville hun ikke rigtigt svare på.«\nVar det blevet tid til at ride fra ministerkontor til ministerkontor med sporerne i bund og hævet lanse og befri Kongeriget fra Omprioriteringsbidragets ildspyende drage, der år efter år har barberet to procent af budgetterne for hospitaler, sociale institutioner, hjælp og støtte til handicappede, væresteder for udsatte, indsatser for hjemløse plus det løse?\n»Man er virkelig et gennemgående dårligt menneske, når man vælger at stjæle fra de her grupper. Så har man jo ingen moral og ingen nedre grænse for anstændighed!« udtalte ministeren i hvert fald videre til Berlingeren. Og til DR sagde hun senere: »Den person, der kan finde på at tage så mange millioner, har en moral så lav, at det næsten ikke er til at beskrive.«\nDet viste sig, at ministeren desværre stadig opretholder et astronomisk armslængdeprincip for så vidt angår sammenhængen mellem handlinger og dertil hørende samvittighed. For udtalelserne var ikke møntet på regeringens bizarre princip om, at fattige og udsatte er en slags råvare, man kan forædle til skattelettelser – men på vores allesammens Britta Nielsen.\nBevares, SPOT kunne aldrig drømme om at hylde Brittas gerninger (heller ikke ‘ironisk’, Hella …), men der ER altså noget, der hedder ’kohærens’ (og hvis Mai læser med her, må vi vist hellere lige forklare, at kohærens betyder ‘sammenhæng’). Hvis person A ikke har nogen nedre grænse for moral og anstændighed ved at tage penge fra samfundets svageste, så har personerne B, C, D, E, F, G, og H det heller ikke. Så din regering har et stort overtræk på den moralske konto. Og det vil vi gerne snart se blive dækket ind igen. På forhånd tak.\nVelkommen til SPOT nr. 15. Fundet på og færdiggjort en kold novemberweekend i 2018 på Vejle Kunstmuseum som led i en udstilling om satirens væsen.


De 5 bedste forretningshoteller i Riviere du Loup - TripAdvisor\nBedste forretningshoteller i Riviere du Loup, Canada\nNr. 1 af 30 overnatningssteder i Riviere du Loup med bedste værdi for pengene\nNr. 2 af 30 overnatningssteder i Riviere du Loup med bedste værdi for pengene\nNr. 3 af 30 overnatningssteder i Riviere du Loup med bedste værdi for pengene\nNr. 4 af 30 overnatningssteder i Riviere du Loup med bedste værdi for pengene\nNr. 5 af 30 overnatningssteder i Riviere du Loup med bedste værdi for pengene\nNr. 6 af 30 overnatningssteder i Riviere du Loup med bedste værdi for pengene\nNr. 7 af 30 overnatningssteder i Riviere du Loup med bedste værdi for pengene\n50,6 km fra Riviere du Loup\n51,0 km fra Riviere du Loup


Politiet undersøger mistænkeligt dødsfald på landejendom | AVISEN\nPolitiets døgnrapport, 15. maj 2021, 10.00\n10:27 - 15. maj 2021\nVagtchef John Skjødt fra Sydøstjyllands Politi stod for lørdagens første døgnrapport. Han kunne berette om narkokørsel, voldsom adfærd og et mistænkeligt dødsfald i politikredsen.\n-Kl. 17.30 standser politiet i forbindelse med almindelig kontrol en personbil i Dronningensgade, Fredericia. En 32-årig mand fører bilen, og han viser sig at være påvirket af stoffer, hvorfor han sigtes og tages med til blodprøve, siger Skjødt og fortsætter:\n-Lidt senere skal vi til Havnegade i Vejle, hvor en højtråbende 19-årig mand udviser en voldsom adfærd foran en forretning. Det ender med, at den unge mand bliver sigtet og taget med til afrusning på politistationen.\nHan slutter i Vejle, hvor politiet undersøger et mistænkeligt dødsfald.\n-I går måtte politiet rykke ud til et dødsfald på Grønlandsvej i Vejle. Her er politiet stadig i gang med at undersøge de nærmere omstændigheder for at få klarlagt om, der er sket noget mistænkeligt. Politiet var talstærkt til stede om eftermiddagen og aftenen i går efter en anmeldelse, de modtog 15.08. Politiets teknikere arbejder stadig på stedet, der huser en landejendom. Politiet vil ikke løfte sløret for personens alder og køn endnu.


Revideret og ændret på generalforsamlingerne den 8. marts 1999, 28. marts 2001, 5. marts 2002, 5. marts 2003, 17. marts 2004, 17. marts 2005, 21. marts 2007, 16. marts 2010, 15. marts 2011 samt 15. november 2012.\nKlubben består af aktive og eventuelle passive medlemmer. Kun de aktive medlemmer har ret til at spille på banen. Indmeldelse sker skriftligt til bestyrelsen, som periodevis kan begrænse tilgangen af aktive medlemmer af kapacitetshensyn. I så fald føres en tidsprioriteret venteliste.\nKontingentet fastsættes hvert år af generalforsamlingen for fuldtidsmedlemmer, efter bestyrelsens forudgående indstilling. Herudover kan bestyrelsen foretage en opsplitning og fastsætte kontingent for følgende medlemskategorier: “1. Juniorer (under 18 år), 2. Ynglinge (18- 25 år), 3. Seniorer, 4. Fleksmedlemmer, 5. Pensionister, 6. Ægtefæller – familiemedlemskaber – hverdagsmedlemmer – langdistancemedlemmer – passive – tidsbestemt medlemskab m.fl.”\nEt eventuelt indskud for fuldtidsmedlemmer og hverdagsmedlemmer over 25 år samt størrelsen af indskud fastsættes af bestyrelsen.\nStemmeberettiget er ethvert aktivt medlem, der ikke er i restance med kontingent og indskud, og som ifølge dansk lov er personlig myndig.\nPå ethvert stemmeberettiget medlems forlangende skal der afholdes skriftlig afstemning\nOptagelse af lån og indgåelse af leasingaftaler, der i begge situationer ikke kan afvikles inden for 1 år fra optagelsen, samt køb, salg og pantsætning kræver godkendelse af en generalforsamling. Ovennævnte dispositioner kræver ligeledes samtykke fra Sebber Klosters ejer.


Behandling af personoplysninger for ansøgere - Egedal Gymnasium\nIT-vejleder og IT-pedel\nUge 42: Vi holder efterårsferie\n30.oktober – 1. november: Introdage. Book billet her\n7. november: Boghygge\n15. november: Noche latina – salsafest\nUge 46 – 47: Brobygning\n9. december: Besøgsdag\n13. januar: Besøgsdag\n15. januar 2020 kl. 19:30: Åbent Hus for interesserede elever og forældre\n17. januar: Besøgsdag\n25. januar 2020 kl. 12:00: mini-Åbent Hus for efterskoleelever og deres forældre\nForside Om EG GDPR Behandling af personoplysninger for ansøgere\nSom led i din ansøgning om optagelse på Egedal Gymnasium & HF indsamler og behandler Egedal Gymnasium & HF personoplysninger om dig og dine forældre, jf. artikel 6, stk. 1, og artikel 9, stk. 1, i databeskyttelsesforordningen.\nEgedal Gymnasium & HF tilstræber at behandle så få personoplysninger om dig og dine forældre som muligt, ligesom vi kun foretager en behandling af de personoplysninger, vi har, hvis behandlingen er nødvendig, sagligt begrundet og proportionel.\nVi indsamler og behandler derfor som altovervejende udgangspunkt kun de personoplysninger, der er nødvendige for at vi kan overholde vores pligter i henhold til den gymnasiale lovgivning om optagelse på gymnasiet, jf. kapitel 2, 4 og 5 samt på HF, jf. kapitel 3 i optagelsesbekendtgørelsen.\nDe oplysninger om dig selv, som du selv har givet os i din ansøgning, herunder oplysninger om tidligere skoleaktiviteter, din begrundelse i fritekst for at søge om optagelse hos os, dine karakterer fra 9. og/eller 10. klasse, evt. bilag med udtalelser, diverse erklæringer og oplysninger om særlige forhold\nFor at sikre, at de adresseoplysninger, der fremgår af din ansøgning er korrekte, foretages en sammenkørsel med cpr-registret.\nDet er Fordelingsudvalget i Region Hovedstaden, der står for den endelige fordeling af alle ansøgere. I forlængelse af dette, videresendes alle ansøgninger til Fordelingsudvalget.\nHvis Fordelingsudvalget vurderer, at du ikke kan optages på Egedal Gymnasium & HF, men skal henvises til et andet gymnasium, videresender vi din ansøgning til det pågældende gymnasium.\nIndsamling og behandling af personoplysninger om dig og dine forældre foregår fortroligt og foretages kun af særligt betroede medarbejdere på Egedal Gymnasium & HF. Al forsendelse af din ansøgning fra Egedal Gymnasium & HF sker via sikker mail. Hvis du ikke bliver optaget på Egedal Gymnasium & HF sletter vi dine personoplysninger, med udgangen af det kalenderår, hvori du har søgt om optagelse. Du kan herefter fremover finde din ansøgning via optagelse.dk.\nRetten til indsigelse: I kan gøre indsigelse mod vores behandling af personoplysninger, hvis jeres interesser i ikke at få behandlet personoplysninger, går forud for Egedal Gymnasium & HF’s legitime interesser i at kunne foretage behandlingen, jf. artikel 21 i databeskyttelsesforordningen.\nRetten til sletning: Vi opbevarer jeres personoplysninger så længe, det er nødvendigt af hensyn til Egedal Gymnasium & HF’s dokumentation for optagelsesproceduren.\nHvis du ikke optages, sletter vi som udgangspunkt alle oplysninger om dig med udgangen af indeværende kalender.\nHvis du bliver optaget gemmer vi dine forældres personoplysninger (stam-, kontakt- og systembrugeroplysninger) indtil du fylder 18 år. Hvis du har sagt ja til, at vi stadig må kontakte dine forældre ang. din skolegang, når du er fyldt 18 år, opbevarer vi dine forældres personoplysninger indtil der er gået 3 år efter, du er blevet student.\nSådan gør du brug af dine rettigheder: Du (eller dine forældre) skal kontakte skolen, jf. afsnittet om Formalia nedenfor, og oplyse, hvilken ret, du/I ønsker at gøre brug af og hvorfor. Vi vil herefter undersøge, om vi er enige i, at retten kan udøves. Hvis vi ikke umiddelbart er enige, giver vi en begrundelse for det, og du/I vil så få lejlighed til at udtale jer, før vi træffer endelig afgørelse om, hvorvidt retten kan udøves. Vores afgørelse herom skal følge forvaltningslovens regler om høring, begrundelse og klagevejledning, jf. forvaltningslovens §§ 19–25.\nEgedal Gymnasium & HF er dataansvarlig for de behandlinger af personoplysninger, vi har beskrevet ovenfor.\nHvis du (eller dine forældre) har spørgsmål eller ønsker at gøre brug af de rettigheder, der er beskrevet ovenfor, kan skolens databeskyttelsesrådgiver kontaktes på dpo@gfadm.dk.\nEgedal Gymnasium & HF’s behandling af personoplysninger kan påklages til Datatilsynet, Borgergade 28, 5, 1300 København K.


Vedtægter for Foreningen for Kvindelige Virksomhedsejere\n2.1 Foreningens formål er at skabe rammer for og udvikle et erhvervsmæssigt netværk mellem kvindelige virksomhedsejere.\n3.1 Som medlemmer kan optages enhver kvinde, der – helt eller delvis – ejer og driver en virksomhed, der tilslutter sig foreningens formål.\n3.2 Ved optagelsen skal virksomhedens CVR.nr. eller evt. tilsvarende udenlandsk nummer oplyses til foreningen.\n3.3 En kvindelig virksomhedsejer, som har været medlem af foreningen i minimum 12 måneder, og som derefter ophører med at være virksomhedsejer, kan vedblive at være medlem af foreningen i det år, hvor virksomheden ophører og indtil udgangen af et nyt kalenderår mod betaling af et kontingent fastsat af generalforsamlingen.\n4.1 Udmeldelse skal ske skriftligt til udgangen af et kalenderår.\n4.2 Hvis udmeldelse er begrundet i virksomhedsophør, skal udmeldelsen ske skriftligt med en måneds varsel til en måneds udgang.\n5.1 Kontingent for medlemskab af foreningen fastsættes af generalforsamlingen for et år ad gangen med virkning for det år, hvor generalforsamlingsbeslutningen træffes. Helårlig-kontingentbetaling opkræves fra kontingent for 2018.\n6.1 Udebliver kontingentbetaling ud over en måned efter, at skriftlig opkrævning er sendt fra foreningen, sender foreningen et påkrav om betaling af det skyldige beløb. Hvis kontingentet ikke betales inden to måneder efter forfaldsdag, slettes medlemmet af medlemslisten, og er således udmeldt af foreningen på to måneders-dagen. Hvis kontingentet ikke betales inden 14 dage efter forfaldsdag, kan bestyrelsen overgive sagen til inkasso. Medlemmet er pligtig at betale samtlige udgifter, der er en følge af den manglende indbetaling.\n6.2 Medlemmer, der er i kontingentrestance, kan ikke deltage i foreningen, herunder generalforsamlingen.\n7.1 Eksklusion af et medlem kan finde sted, når hensynet til foreningens formål og anseelse nødvendiggør det. En eksklusion skal vedtages på en generalforsamling. Forslag herom kan fremsættes af bestyrelsen eller af medlemmer, når disse til bestyrelsen retter en skriftlig motiveret anmodning herom, der er tiltrådt af mindst 10 medlemmer.\n7.2 Inden det forelægges generalforsamlingen, påhviler det bestyrelsen skriftligt eller ved forhandling, at gøre vedkommende medlem bekendt med forslaget og motiveringen og anmode hende om skriftligt at redegøre for sagen overfor bestyrelsen.\n7.3 Finder bestyrelsen det herefter nødvendigt at fremme forslaget, indkalder den uden unødig forsinkelse med normalt varsel generalforsamlingen, hvor afgørelsen træffes efter de almindelige regler.\n7.4 Vedkommende medlem har ret til at overvære denne og tage del i forhandlingen og afstemningen.\n8.2 På generalforsamlingen har hvert medlem, der ikke er i kontingentrestance, en stemme.\n8.3 Alle afgørelser med undtagelse af forslag om vedtægtsændringer og om foreningens opløsning træffes ved almindelig stemmeflerhed.\n8.4 Hvis blot et medlem ønsker det, eller dirigenten finder det fornødent, sker afstemning skriftligt.\n8.5 Generalforsamlingen skal indvarsles skriftligt med angivelse af dagsorden og med mindst tre ugers varsel. Indkaldelsen sker ved almindeligt brev eller e-mail til samtlige medlemmer til den af dem til foreningen oplyste adresse.\n8.6 Generalforsamlingen ledes af en af generalforsamlingen valgt dirigent.\n8.7 Generalforsamlingen er beslutningsdygtig, når mindst 10 medlemmer, dog mindst 20% af medlemmerne, er til stede eller repræsenteret ved fuldmagt.\n8.8 Er generalforsamlingen ikke beslutningsdygtig, afholdes inden en måned ekstraordinær generalforsamling, der indkaldes med det foreskrevne varsel. Denne generalforsamling er derefter under alle omstændigheder beslutningsdygtig.\n8.9 Et medlem, der er forhindret i at deltage i generalforsamlingen, kan give et andet medlem fuldmagt til at møde og stemme for sig.\n8.10 Et medlem er berettiget til at modtage fuldmagt fra højst to fraværende medlemmer.\n8.11 Blanke stemmer tælles ikke med.\n9.1 Ordinær generalforsamling afholdes en gang om året inden udgangen af marts. Dagsordenen for denne skal mindst indeholde følgende punkter:\n4. Fremlæggelse af budgettet for det løbende regnskabsår og fastlæggelse af kontingent\n6. Valg af yderligere fire-seks bestyrelsesmedlemmer og en-to suppleanter\n7. Valg af en kritisk revisor\n9.2 Forslag, der af medlemmer ønskes behandlet på den ordinære generalforsamling, skal fremsættes skriftligt og være bestyrelsen i hænde i så god tid, at de kan optages på dagsordenen, hvilket normalt vil sige 1. februar.\n10.1 Ekstraordinær generalforsamling afholdes, når foreningens formand eller et flertal af bestyrelsen finder det nødvendigt, eller når mindst 10 medlemmer skriftligt over for bestyrelsen stiller krav derom. Herefter indkaldes inden tre uger på bestyrelsens foranledning til ekstraordinær generalforsamling.\n10.2 Indkaldelse sker i overensstemmelse med reglerne i pkt. 8.5.\n11.1 Bestyrelsen består af formanden og mindst fire og højst seks medlemmer efter generalforsamlingens beslutning.\n11.2 Der tilstræbes mangfoldighed i bestyrelsens sammensætning, herunder alder, branche og geografi.\n11.3 Formanden vælges for to år ad gangen. Genvalg kan finde sted.\n11.4 50% af de øvrige bestyrelsesmedlemmer og 1 suppleant afgår i ulige år; mens de resterende 50% og 1 suppleant afgår i lige år. Genvalg kan finde sted.\n11.5 I tilfælde af vakance kan bestyrelsen supplere sig selv indtil næste generalforsamling, hvor valg af bestyrelse er på dagsordenen.\n11.6 Bestyrelsen vælger af sin midte en næstformand, en kasserer, en arrangementsansvarlig og en IT-ansvarlig.\n11.7 Bestyrelsen leder foreningens virksomhed og kan ansætte ekstern bistand til at tage sig af administrative opgaver under ledelse af bestyrelsen. Bestyrelsen skal definere arbejdsopgaverne og skal løbende kontrollere arbejde udført ved ekstern bistand.\n11.8 Bestyrelsens afgørelse træffes ved almindelig stemmeflerhed. Står stemmerne lige, er formandens stemme afgørende.\n11.9 Bestyrelsen varetager normalt repræsentationen over for andre nationale eller internationale organisationer, men kan delegere sådanne opgaver til et eller flere medlemmer eller til sekretæren. Til løsning af særlige opgaver kan bestyrelsen nedsætte de nødvendige udvalg.\n11.10 Bestyrelsen afholder mindst seks møder om året.\n11.11 Formanden eller to bestyrelsesmedlemmer i forening kan indkalde til bestyrelsesmøde.\n12.1 Foreningens regnskabsår løber fra 1. januar til 31. december. Regnskabet skal foreligge til revision senest den 1. marts.\n12.2 Revisionen foretages af den på den ordinære generalforsamling valgte revisor. Det reviderede regnskab skal derefter forelægges bestyrelsen til godkendelse og underskrives af denne.\n13.1 Foreningen tegnes af bestyrelsesformanden eller næstformanden i forening med to bestyrelsesmedlemmer.\n14 Regnskab, revision og budget\n14.1 Der vælges på generalforsamlingen en kritisk revisor. Denne vælges for to år ad gangen og kan genvælges.\n14.2 Det tilstræbes, at den kritiske revisor er statsautoriseret eller registreret revisor.\n14.3 Den kritiske revisor har til opgave at kontrollere, at foreningen i økonomisk henseende administreres hensigtsmæssigt og i overensstemmelse med de af foreningens ledelse fastsatte retningslinjer.\n14.4 Bestyrelsen foranlediger, at der udarbejdes et budget for det kommende år til forelæggelse for generalforsamlingen.\n15.1 Forslag til ændringer af vedtægterne kan fremsættes af bestyrelsen eller af mindst 10 medlemmer, der indsender deres forslag til bestyrelsen. Forslaget vil blive forelagt på førstkommende ordinære generalforsamling, medmindre der fremsættes krav om hurtigere behandling. I så fald skal ekstraordinær generalforsamling indkaldes senest 2 måneder efter forslagets fremsættelse.\n15.2 Indkaldelse sker, bortset fra fristen, efter reglerne i pkt. 8.5.\n15.3 Til vedtagelse af et sådant forslag kræves, at mindst 2/3 af de på en beslutningsdygtig generalforsamling repræsenterede stemmer er for forslaget. I modsat fald bortfalder det.\n16.1 Forslag om foreningens opløsning fremsættes efter reglerne i pkt. 15.\n16.2 I tilfælde af foreningens opløsning afgives foreningens midler til et formål efter den opløsende generalforsamlings beslutning.\nVedtaget på foreningens ordinære generalforsamling den 17. marts 2018.